DANAS ISPLATA 100 KM POMOĆI SOCIJALNO UGROŽENIM BORCIMA - Glas Zvornika\nDANAS ISPLATA 100 KM POMOĆI SOCIJALNO UGROŽENIM BORCIMA\nBANJALUKA – Radna grupa za izradu analize stanja u oblasti boračko-invalidske zaštite utvrdila je kriterijume socijalne ugroženosti za borce Vojske Republike Srpske starije od 60 godina i za njih 4.415 koji ispunjavaju uslove danas će biti izvršen obračun i isplata jednokratne pomoći od po 100 KM, rekao je predsjednik grupe Radomir Graonić.\nGraonić je, nakon sastanka Radne grupe u Banjaluci, rekao da će ovom pomoći biti obuhvaćeni i svi ostali borci za koje lokalne službe za boračko-invalidsku zaštitu ažuriraju socijalnu kartu i koji ispune uslove da se nalaze u stanju socijalne ugroženosti.\nOn je pozvao sve borce od prve do pete kategorije koji ispunjavaju uslove socijalne ugroženosti da se jave opštinskim, odnosno gradskim službama za boračko–invalidsku zaštitu i traže da im se popuni socijalna karta.\n“Ukoliko ispunjavaju ove uslove, biće obuhvaćeni načinima pomoći koje utvrdi Vlada Republike Srpske”, rekao je Graonić novinarima.\nPrvi kriterijum socijalne ugroženosti, kaže Graonić, jeste da borac nema primanja veća od najniže penzije, što je u ovom momentu 242 KM, odnosno da borac sa članovima domaćinstva nema primanja veća od najniže plate u Republici Srpskoj koja iznosi 650 KM, isključujući primanja iz socijalne zaštite.\nOstali kriterijumi su, dodao je, da borac i članovi porodice s kojim živi nema više od jedne stambene jedinice uslovne za stanovanje, da nemaju poslovni prostor od čijeg rentiranja bi mogao ostvarivati prihode, da nemaju zemlju ili šumu površine veće od pet hektara, kao i da borac nije dobio podsticajna sredstava kroz programe zapošljavanja i samozapošljavanja.\nGraonić je istakao da je Radna grupa dala rok od 60 dana prvostepenim organima boračko-invalidske zaštite da završe ažuriranje socijalnih karata boraca da bi Radna grupa mogla da predloži Vladi mjere trajnog rješavanja njihovog materijalnog položaja.\n“Prvenstveno je cilj da im se obezbijedi materijalna pomoć na mjesečnom nivo”, rekao je Graonić.\nRadna grupa danas se bavila i zaključkom Narodne skupštine Srpske kojim se traži od Vlade da omogući svim borcima VRS, koji su bili optuženi pred međunarodnim ili domaćim sudovima i odležali u pritvorskim jedinicama i kasnije pravosnažno oslobođeni, da im se za taj period uplate doprinosi za penzioni staž.\nGraonić je istakao da problem u realizaciji tog zaključka predstavlja činjenica da sudovi ne objavljuju precizne podatke o tim licima, pa se ne mogu identifikovati.\n“Pozivam sve naše borce koji su bili optuženi i oslobođeni optužbi da se jave u naše resorno ministarstvo kako bismo identifikovali o kome se radi i utvrdili tačan spisak lica za koja je neophodna pomoć, te kako bismo mogli da preko penzionog sistema uplatimo njima taj nedostajući staž i da bi oni ispunili uslove za odlazak u penziju”, istakao je Graonić.


Izvor: RTS arhiva vesti 23.04.2016 - Naslovi.net\nUslov Pjongjanga za prekid nuklearnih proba\nŠef diplomatije Severne Koreje Ri Su Jong rekao je da je njegova zemlja spremna da prekine nuklearne probe ako SAD obustave godišnje vojne vežbe sa južnim susedom. Ri Su Jong je u prvom intervjuu nekoj zapadnoj medijskoj kući rekao da Severna Koreja… »\nRTS: Seul: Severna Koreja ispalila balističku raketu sa podmornice\nSpecijalni izvestilac Saveta Evrope Dik Marti upozorio je da su "neke osobe", koje su trebale da svedoče pred novim sudom za zločine OVK, već ubijene. Martijeva izjava usledila je dan pošto je kod Glogovca ubijen Bedri Curi, navodni svedok… »\nOdata pošta ubijenim radnicima RTS-a\nU 14 sati i šest minuta, kod spomenika "Zašto?" u Tašmajdanskom parku, položeni venci i odata pošta radnicima RTS-a ubijenim u NATO bombardovanju 1999. godine. Polaganju venaca su prisustvovali članovi porodice, kolege i prijatelji poginulih radnika… »\nRTS: Sećanje na žrtve bombardovanja RTS-a\n23.04.2016 RTS, kategorije


Uveden policijski čas u celoj Srbiji - www.lobi-info.rs\nBojan K. 17. marta 2020., 20:37 5.5k Views\nKao što je već najavljeno, večeras je uvedena zabrana kretanja u Srbiji, saopštio je u direktnom obraćanju Predsednik Srbije Aleksandar Vučić.\nOd sutra u 20 sati do 5 sati ujutro uvodi se zabrana kretanja svim licima, sem nadležnih organa koji su na zadatku i koji imaju radnu obavezu u trećoj smeni.\nPolicijski čas je naziv za administrativnu meru koja znači ograničavanje kretanja građana radi održavanja javne sigurnosti, osim u određenom vremenskom periodu u toku dana koji određuje nadležni organ.\nTo praktično znači da građani neće moći da izlaze iz svojiih domova osim u vremenu koje odrede nadležni i osim u situacijama kada je izlaženje neizbežno.\nUkoliko se na ulici za vreme policijskog časa nađe osoba svaka če biti pritvorena i naknadno kažnjena od organa vlasti za postupanje suprotno odlukama države.\nSlične mere su zbog širenja korona virusa su uvedene i u drugim evropskim zemljama kao što su Italija, Španija, Francuska, Austrija…\nPrethodna objava Večeras drastičnije mere, zabrana izlaska za najstarije, kazne 150.000 dinara\nSledeća objava Zabrana kretanja za starije od 65 godina i druge mere


Organizacije civilnog drustva osudjuju govor mržnje ministra unutrašnjih poslova Srbije Aleksandra Vulina prema Albancima - Youth Initiative for Human Rights\nOrganizacije civilnog drustva osudjuju govor mržnje ministra unutrašnjih poslova Srbije Aleksandra Vulina prema Albancima\nMi, dole potpisane organizacije civilnog društva sa Kosova i iz Srbije, najoštrije osuđujemo uvredljive i pogrdne reči ministra unutrašnjih poslova Srbije Aleksandra Vulina na račun Albanaca. Pozivamo Vladu Srbije, odnosno premijerku Srbije Anu Brnabić, da reaguje i osudi upotrebu jezika mržnje od strane ministra Vulina i usprotivi se upotrebi reči „Šiptar“.\nMinistar Vulin je 20. maja 2022. godine u više navrata upotrebio reč „Šiptar” referišući se na Albance, a njegova izjava medijima objavljena je na zvaničnom sajtu Ministarstva unutrašnjih poslova Srbije. Srpsko pravosuđe je 2018. godine utvrdilo da je reč šiptar uvredljiva i označena kao govor mržnje. Uprkos tome, ministar Vulin je tu reč aktivno i dosledno koristio kada je reč o Albancima i nastavlja da to čini bez ikakvih posledica po njegov položaj u Vladi Srbije. Javnim funkcionerima koji koriste jezik mržnje nije mesto na vlasti.\nGovor mržnje podriva širenje evropskih vrednosti u našim društvima, uključujući normativni okvir o ljudskim pravima, vladavinu prava i funkcionisanje demokratskog i tolerantnog društva. Pored toga, kada visoki državni zvaničnici koriste govor mržnje za targetiranje određene etničke grupe, to može imati razorne posledice, jer podstiče diskriminaciju, etno-političku radikalizaciju i potencijalno dovodi do nasilja. Retorika koju je ministar Vulin koristio u svom govoru je ista retorika koju su mediji i zvaničnici koristili tokom devedesetih godina za dehumanizaciju albanskog stanovništva i podsticanje maltretiranja, kršenja ljudskih prava i na kraju ratnih zločina na Kosovu.\nUpotreba govora mržnje od strane visokih vladinih zvaničnika, kao što je slučaj sa ministrom Vulinom, ohrabruje one u našim društvima koji rade protiv mira i normalizacije odnosa između Kosova i Srbije, a na kraju i protiv evropske budućnosti zemalja u našem regionu.\nYouth Initiative for Human Rights – Kosovo (YIHR KS)\nYouth Initiative for Human Rights – Serbia (YIHR Serbia)\nBalkans Policy Research Group (BPRG)\nBelgrade Centre for Security Policy (BCBP)\nDemocracy Plus (D+)\nThe Human Rights Council – Bujanovac\nJelena Lončar, Academic, University of Belgrade\nKosova Democratic Institute (KDI)\nKosovo Law Institute (KLI)\nNew Social Initiative (NSI), Mitrovica\nValon Arifi, Civil Society Activist\nVjollca Krasniqi, Academic, University of Pristina\nVoice of Roma, Ashkali and Egyptians (VoRAE)\nStudija slučaja – “Principa: Krivična dela i ratni zločini se ne smeju pripisivati kolektivno”\nRodni uticaj pandemije KOVID-19\nVreme izolacije zbog pandemije COVID-19 nesumnjivo je ukazivalo na brojne socijalne,... read more\nThirrje e hapur për facilitatorë\nThirrje e hapur për facilitatorë Youth Initiative for Human Rights – Kosovë... read more\nSAOPŠTENJE ZA JAVNOST: Pokretanje Drugog Zajedničkog Izveštaja Civilnog Društva o Ljudskim Pravima na Kosovu u 2020\nPriština, 31 Maj 2021: Drago nam je da najavljujemo zvaničnu publikaciju... read more\nOtvoreni poziv za prijavu za Program mirovne stipendije\nPozicija: Saradnik Rok za prijavu: 31. maj 2021 Podobni kandidati: Mladi studenti sa... read more\nPravo na povratak izbeglih mora biti prioritet za vlade Kosova i Srbije\nInicijativa mladih za ljudska prava u Srbiji i Inicijativa mladih za... read more\nPobeda YIHR KS protiv Klana Kosova potvrđuje se odlukom Apelacionog suda\nNakon 11-godišnje pravne bitke između YIHR KS i medijske kuće Klan... read more\nPublikacija “ZAJEDNIČKI NARATIVI”: Podržavanje pomirenja putem premošćivanja razlika u podijeljenim narativima\nOsnovni cilj ‘Zajedničkih narativa’ je podržati pomirenje i uključiti mlade u... read more\nGrađani moraju znati sadržaj dogovora o otvaranju tajnih arhiva između Srbije i Kosova\nInicijativa mladih za ljudska prava Srbija (YIHR Srbija) i Inicijativa mladih... read more\nSlijedite nas na naše socijalne mreže\nAdresa: St. Ardian Krasniqi, II sprat, br.5, 10000 Priština, Kosovo\nPhone:: +383 38 748 018


Od svih brojnih beogradskih sirotinjskih naselja, Gazela se nesumnjivo najviše ističe. Naselje se nalazi na izrazito centralnom položaju, na samo dva kilometra od Starog grada. U neposrednoj blizini su najbolji hoteli, najvažniji kongresni centar kao i najveća sportska hala u gradu.\nAli Gazela nije okružena samo velikim stambenim blokovima i reprezentativnim javnim zgradama, već, pre svega, i važnim saobraćajnicama: naselje je po dužini oivičeno mostom Gazela, mostom preko kog prelazi autoput E-75, kao i železničkim nasipom preko koga se internacionalni vozni saobraćaj sprovodi do železničke stanice.\nOvo naselje, dakle, ne leži samo na žili kucavici saobraćaja između starog i Novog Beograda, već i tačno između šina i puteva one tranzitne linije koja se prostire od severozapada do jugoistoka Evrope i povezuje Beograd kako sa Nemačkom tako i sa Turskom. Ekstremnost samog položaja najbolje objašnjava zašto je naselje toliko poznato: budući da autoputem i železničkom prugom ne prolazi samo internacionalni već i veći deo gradskog saobraćaja, Gazelu znaju bezmalo svi koji imaju neka posla u Beogradu, doduše samo "iz viđenja, u prolazu".\nSirotinjska naselja nastaju kao privremena rešenja iz nužde, ali se zahvaljujući nedostatku alternative, ignorantnim nadležnim organima i marginalizaciji njihovih stanovnika etabliraju kao trajna mesta za stanovanje.\nZbog svega toga istorija Gazele nije očuvana ni u reči niti u slici, pa ipak moguće je rekonstruisati razvoj naselja: Gazela je nastala oko oko 1983, u jeku dramatične ekonomske krize koja je zavladala Jugoslavijom nakon smrti Josipa Broza Tita. Tokom devedesetih broj kuća je porastao usled velikih talasa izbeglica koji su se javili kao posledica rata na području Jugoslavije. Za vreme rata na Kosovu od 1998. do 2000. godine, broj koliba i baraka se ponovo učetvorostručio. Rast naselja traje sve do danas. Prema jednom popisu od leta 2007. godine – najaktuelnijim raspoloživim ciframa – u Gazeli je postojalo 212 domaćinstava u kojima je živelo oko 1000 ljudi.


Muškarac je ispričao da su se on i njegova supruga trudili da saznaju istinu o ženi koja brine o njihovo dvoje male dece\nJedan zabrinuti otac, oglasio se na jednom forumu, kako bi dobio savet od ljudi, da li je pogrešio što je angažovao privatnog detektiva kako bi proverio dadilju svoje dece.\nIpak, izgleda da je bebisiterka upravo tada saznala šta je učinio i razumljivo nije joj se uopšte dopalo.\n- Imamo dadilju blizu 30 godina, koja dolazi da čuva naše dvoje dece. U proseku ih čuva između 10 i 20 sati nedeljno. Ispričao je, kako joj je nedavno davao novac, ali je ona kupala decu i zamolilla ga da pare ostavi u njenoj torbi i tada je primetio nešto neobično u njenoj ličnoj karti\nKada sam otvorio novčanik da stavim unutra novac, nisam mogao da ne vidim njenu ličnu kartu u providnom prednjem džepu, a na njoj je bila njena fotografija. NJeno ime bilo je potpuno drugačije od onoga koje nam je dala kada smo je angažovali\nBila je sjajna, tako da nisam želeo da je otpustim, ali to je značilo da je koristila lažno ime i da je imala lažnu ličnu kartu, pa smo morali videti da vidimo šta želi da sakrije. Ona je neko ko vreme provodi sama sa našom decom. Nakon razgovora sa suprugom, odlučili su da angažuju privatnog istražitelja, tako da dadilja ne bi mogla ništa da sakrije od njih kada se budu suočili. Detektiv je otkrio da lažnu ličnu kartu ima kako bi zaobišala birokratsko pravilo o životu studenata za postdiplomsku školu na svom univerzitetu.\nNisu pridavali tome značaja, ali ih je sin čuo i slučajno rekao dadilji, koja nije mogla da poveruje šta su uradili.\n- Bila je jako uznemirena i rekla nam je da smo prekršili njena ljudska prava, kao i da njih ne treba da zanima, zbog čega ona ima dve lične karte, a onda je počela da razmišlja i o otkazu. Osećamo se grozno, ali takođe takođe bi se osećali užasno da nismo preduzeli ništo. U svađi smo, iako je ona prema nama i deci bila zaista divna.\nPročitajte još: Prvog dana ŠAPE, onda GLAVU... Priča o ženi koja je RAĐALA ZEČEVE i danas izaziva NEVERICU (VIDEO)\nNeki od forumaša su poštovali roditelje zbog zaštite dece - ali drugi su smatrali da je to velika invazija na privatnost.\n"Bila sam svesna razgovora oko sebe, a lekar je pitao za POSLEDNJU ŽELJU": Ispovesti pacijenata koji su bili na SAMRTI


Pribavljanje radnih dozvola i zapošljavanje stranaca | Pravno finančna hiša Ekspekta\nPribavljanje radne dozvole za stranca i njeno produženje:\npribavljanje i produženje radne dozvole za stranca koji dolazi iz EEP/EU\npribavljanje i produženje radne dozvole za stranca koji dolazi iz treće zemlje\no ostale zemlje\nDodatni postupci za stranca:\npribavljanje poreskog broja\nUpućivanje radnika na rad u inostranstvo:\npribavljanje odgovarajućih dozvola za zemlju u koju se upućuje\npriprema celokupne dokumentacije koja je upućenom neophodna u mestu upućivanja\nNudimo pomoć svima koji bi želeli da rade u Sloveniji, kako strancima kojima su potrebne radne dozvole, tako i preduzećima i preduzetnicima koji žele da zaposle strance. Pribavljanje radnih dozvola i dozvola boravka za strance uključuje celokupno vođenje postupka, od pribavljanja potrebne dokumentacije, podnošenja prijave i vođenja postupka pred nadležnim upravnim organima, do izdavanja željenih dokumenata u skladu sa Zakonom o strancima (ZTuj-2) i Zakonom o zapošljavanju i radu stranaca (ZZDT-1). Svojim klijentima takođe nudimo pomoć i pri svakom potrebnom produženju radnih dozvola i dozvola za privremeni boravak.\nPostupak izdavanja dokumenata traje u proseku 2-3 meseca od datuma podnošenja kompletne prijave. Vreme trajanja zavisi od opterećenja upravnih organa, kao i od vrste dokumenta koji želimo da pribavimo. Pre svega treba shvatiti razliku između postupaka koji se odnose na dozvole za građane EU odnosno Evropskog ekonomskog prostora (EEA); dozvole za državljane Bosne i Hercegovine (BiH) i Srbije (SRB); i dozvole za građane drugih zemalja.\nZa svoje klijente takođe vodimo i druge administrativne postupke koji se odnose na strance, kao što su:\npribavljanje poreskog broja,\nprijava ili promena prebivališta,\nutvrđivanje statusa rezidenta u svrhu odbijanja poreza,\npromena poslodavca uz saglasnost.\nKlijentima nudimo pomoć u upućivanju radnika na rad u inostranstvo. Poslodavac mora da se pridržava pravila o upućivanju radnika na rad u inostranstvo u slučajevima kada:\nje u ugovornom odnosu sa poslovnim partnerom iz druge države članice EU i mora u tu zemlju, radi osiguranja usluga, da uputi svoje zaposlene na određeno vreme ili\nupućuje zaposlene na rad u preduzeće u svom vlasništvu iz druge države članice EU.\nPreduzećima i preduzetnicima nudimo potpunu podršku u pribavljanju potrebne dokumentacije, kako one koju zahtevaju domaći upravni organi, tako i one koju zahtevaju upravni organi u zemlji u koju se radnik upućuje. Upućenom radniku moraju biti obezbeđeni jednaki uslovi rada i zapošljavanja kao i oni što su na snazi (po zakonu ili kolektivnom ugovoru) u zemlji domaćinu, a koji se odnose na:\nmaksimalno radno vreme,\nminimalne cene po satu,\nbezbednosne mere za trudnice, žene koje su nedavno rodile i mlade (mlađe od 18 godina).\nZa klijente takođe sređujemo dokumentaciju u vezi sa zahtevima države domaćina u pogledu socijalne sigurnosti upućenih radnika (A1 potvrda). Pored toga, pobrinemo se i za službene prijave upućenih radnika na sve zahtevane nacionalne kontakt tačke i sajtove.\nZa klijente, koji nemaju sopstvenu računovodstvenu službu, takođe vodimo prijave i odjave radnika u sistemu obaveznog osiguranja u Republici Sloveniji (E-Vem).


Fitnes stručnjak predstavlja tri brza saveta za izgradnju savršenih zadnjih deltoida\nProslavljeni trener i tvorac brojnih naučnih radova vezanih za fitnes, Džeremi Etier, želi da pomogne svima kako bi izvukli najviše iz svake pojedinačne vežbe, nevezano sa delom tela na koji se one mogu fokusirati...\nOn je nedavno podelio 14 vežbi koje su potrebne kako bi izgradili veća leđa, sve ono što vam je neophodno kako biste imali šira ramena i način za razvijanje većih grudi samo uz pomoć sklekova. Sada, ovaj profesionalni fitnes stručnjak otkriva najbolje načine za targetiranje i razvijanje zadnjih deltoida.\nZa početak, Etier nam drži pravi čas anatomije i objašnjava nam gde se ovi mišići tačno nalaze. „Zadnji deltoidi predstavljaju zadnju glavu leđnog mišića i troglavog ramenog mišića“, objasnio je trener. „Oni su ključ za zaobljavanje ramena dodavanjem impresivne kapice na njihovim zadnjim delovima.“\nTrener je objasnio da zadnji deltoidi uglavnom ostaju nerazvijeni zbog toga što mi radimo brojne pres vežbe koje su usmerene ka prednjim deltoidima, ali veoma malo rada ulažemo u zadnji deo naših ramena. Kako bismo ovo izmenili, Etier nam predstavlja tri glavna saveta namenjena implementaciji u trening rutine radi razvijanja ovih veoma važnih mišića.\nSavet 1: Pozicija ruku\nEtier je naglasio da se svi ljudi koji spadaju u grupu dizača verovatno oslanjaju na reverse flys, reverse fly mašinu i face pulls kako bi izgradili svoje zadnje deltoide. Iako će ove vežbe definitivno istrenirati mišiće do određene mere, one ipak nisu najbolje opcije kada targetiramo zadnje deltoide. Glavna dva problema koja se u ovom slučaju nameću jesu:\nProblem 1: Vaše ruke su ispravljene na bočnim strana.\n„Ovaj horizontalni položaj ruku daleko se bolje poravnava sa mišićnim vlaknima gornjeg dela leđa, kao što su trapezasti mišići, radije nego sa zadnjim deltoidima, koji se protežu dosta dijagonalnije“, izjavio je Etier.\nProblem 2: Pozicija laktova\n„Što se dalje laktovi mogu pomeriti iza tela, aktivacija zadnjih deltoida biće bolja. Sa horizontalnom pozicijom ruku, vaši laktovi ne mogu biti izbačeni pozadi dovoljno“, rekao je Etier. Kako bi zadnji deltoidi bili maksimalno aktivirani, potrebno je pronaći poziciju koja se poravnava savršeno sa ovim mišićima i omogućuje laktovima da putuju dalje iza tela. „U anatomskom smislu, ovo je potez u kom vaši gornji delovi ruku dolaze pod uglom od devedeset stepeni u odnosu na centar vaših lopatica, što može u malom obimu varirati za svakoga“, dodao je Etier.\nKako biste pronašli svoju idealnu poziciju, najbolji savet glasi: povucite vaše laktove nazad kao u zaveslaju, a zatim radite „kokošiji ples“ sve dok ne pronađete idealnu tačku u kojoj vaši laktovi deluju kao da mogu putovati još dalje iza vašeg tela. Sudeći prema Etieru, ovo će najverovatnije biti ugao od 45 stepeni od vašeg tela. Primenite svoju idealnu poziciju lakta iza tela u jednoručnim podizanjima tega, povlačenjem kabla i tegova, odnosno svim ostalim vežbama podizanja kako biste pružili vašim zadnjim deltoidima više pažnje.\nSavet 2: Modifikujte svoja dizanja sa pregibom\nSudeći prema Etieru, većina ljudi ne trenira svoje zadjne deltoide dovoljnim volumenom i trudom. Za brži razvoj, moguće je prilagoditi programiranje treninga za leđa i vaše rutine tog dana kako bi se zadnjim deltoidima dodalo više volumena modifikovanjem bilo kog pokreta povlačenja.\n„Odbacite jedan do dva seta i zamenite ih trakom za fokusiranje na zadnje deltoide. Ukoliko koristite kros spravu, izbacite njen V-Bar nastavak. Umesto toga nađite širi lat pulldown bar nastavak.“ Drugi način može biti povlačenje fokusa na vaše zadnje deltoide podešavanjem položaja ruku. „Uhvatite šipku široko i povlačite unazad dok ne dostignete položaj oko 45 stepeni koji ste ranije utvrdili i povlačite do samog kraja tokom svakog ponavljanja kako biste osetili kontrakcije zadnjih deltoida.“ Ukoliko ne posedujete dodatak sa ravnom šipkom iskoristite trake.\nSavet 3: Ponavljanja, ne težina\nUmesto da koristite najteže moguće tegove, Etier tvrdi da je daleko važnije da se fokusirate na kvalitet ponavljanja. Ukoliko koristite preveliku težinu, drugi mišići će preuzeti ulogu glavnog pokretača tokom treniranja vaših deltoida. Kako bi se ovo izbeglo, Etier radi potez koji on zove "The Better Reverse Fly".


Održan sastanak analitičkog pregleda zakonodavstva Evropske unije za Pregovaračku grupu 12 – Bezbednost hrane, veterinarska i fitosanitarna pitanja\nAktuelno / Štampa / Održan sastanak analitičkog pregleda zakonodavstva Evropske unije za Pregovaračku grupu 12 – Bezbednost hrane, veterinarska i fitosanitarna pitanja\nObjavljeno 12.02.2014. na mpt.gov.rs\nDatum: 12.02.2014. Izvor: mpt.gov.rs\nSastanak analitičkog pregleda zakonodavstva Evropske unije za Pregovaračku grupu 12 – Bezbednost hrane, veterinarska i fitosanitarna pitanja koji je počeo 3. februara završen je 7. februara 2014. godine u Briselu.\nNa sastanku eksplanatornog skrininga učestvovalo je 37 predstavnika Ministarstva poljoprivrede, šumarstva i vodoprivrede, dva predstavnika Ministarstva zdravlja, jedan predstavnik Kancelarije za evropske integracije, na čelu sa Tanjom Miščević – glavnim pregovaračem i Danilom Golubovićem – predsednikom Pregovaračke grupe 12 i državnim sekretarom Ministarstva poljoprivrede.\nSastanak eksplanatornog skrininga je protekao u konstruktivnoj atmosferi, gde su predstavnici DG SANCO izlagali osnovne elemente EU zakonodavstva. Predstavnici Republike Srbije su aktivno učestvovali i postavljali pitanja iz ove oblasti i time pokazali visok nivo kompetentnosti i poznavanja evropskog zakonodavstva.\nPredstavnici EK su naglasili da je pokazan visok nivo znanja i kompetentnosti predstavnika Republike Srbije .\nNaredni bilateralni sastanak za Pregovaračku grupu 12 – Bezbednost hrane, veterinarska i fitosanitarna pitanja će se održati u decembru mesecu 2014. godine.


Đukanović jednoglasno izabran za predsjednika - Vijesti.me\nU konferencijskoj sali hotela "Podgorica" okupilo se 67 od ukupno 83 člana Skupštine Košarkaškog saveza Crne Gore i niko nije imao dilemu, svi su digli ruke uvis - za novog predsjednika nacionalne kuće košarke izabran je Milo Đukanović, i to za petogodišnji mandat.\nDojučerašnji premijer Crne Gore je na vanrednoj sjednici tako kompletirao rokadu, jer je na toj funkciji zamijenio Igora Lukšića, njegovog nasljednika na čelu izvršne vlasti. Lukšić je u uvodnom obraćanju rekao da je planirao da ostane na kormilu KSCG do kraja Evropskog prvenstva za košarkaše u Litvaniji, ali da je sa oduševljenjem prihvatio ideju koja je nastala u okviru Predsjedništva da ga naslijedi Đukanović.\n- Počastvovan sam izborom za predsjednika KSCG, jer je riječ o jednom od najuspješnijih sportskih saveza u Crnoj Gori, koji je i do sada imao prestižne rezultate. Pred nama je petogodišnji period prepun raznih izazova. Možda u ovom trenutku treba govoriti samo o godini koja već teče, jer su u njoj dva prvenstva Evrope za seniore i seniorke, za koja je Crna Gora izborila pravo na takmičenje. Uz to nas čekaju i tri evropska prvenstva za mlađe kategorije, tako da je godina prepuna obaveza za KSCG. Ubijeđen sam da su u ovom savezu veoma odgovorni ljudi, posvećeni razvoju košarke, koji će zajedno sa mnom moći da odgovore očekivanjima sportske javnosti - istakao je Đukanović.\nNa pitanje "Vijesti" da li je potrebno napraviti dodatni napor da bi se spriječio odlazak talentovanih košarkaša iz Crne Gore, Đukanović je odgovorio:\n- Mislim da je jasno da je to generalno politika koja se i u okviru sporta, ali i na drugim poljima, afirimiše u Crnoj Gori. Dosta je bilo i godina i decenija u kojima je Crna Gpra napuštana od strane najuspješnijih i najtalentovanijih. Na neki način smo već okrenuli smjer, tokom prethodnih godina se dosta uspješnih i afirmisanih ljudi porijeklom odavde vratilo u Crnu Goru. Mislim i da je bitno unaprijeđena sportska infrastruktura, tako da više ne bih govorio o lošim uslovima za razvoj sportista u Crnoj Gori. Uz to je, naravno, neophodno da se obezbijedi sve ostalo, a to su prije svega finansijska i stručna podrška da bi ti nesporno talentovani ljudi mogli da najprestižnije međunarodne rezultate ostvaruju ovdje, na dobro sebe i na dobro Crne Gore. To će svakako biti važan izazov za Košarkaški savez, za mene kao predsjednika i mogu da kažem da ću uraditi sve što bude u mojoj moći da se ti mladi ljudi, koji imaju talenat koji je zavrijedio pažnju najprestižnijih međunarodnih klubova na bilo koji način vraćaju Crnoj Gori. Mogu da igraju za te klubove, ali da budu vezani za Crnu Goru, za njenu košarkašku organizaciju i, ako to bude izbor selektora, i za reprezentaciju - zaključio je Đukanović.\nNovi predsjednik KSCG će, svakako, morati da spriječi dosadašnji trend, jer su Crnu Goru napustili veliki talenti - Nikola Mirotić već nastupa za Španiju, Nikola Dragović, Nemanja Bešović i mnogi drugi su izabrali Srbiju, Baraninu Aleksandru Pavloviću ne pada na pamet da igra za "crvene"...\n@Sara Do sad sam mislio da si ekstremna ali sad mi te je zao.Da nalazis srecu i radost u zivotu zbog Mila Djukanovica? :/ E svasta...Da se prekrstim i lijevom i desnom...\nsamo tako legijo....poz.Sara- Milo mite volimo...Viste nasa ponos-sreca-radost....\na propo pjesme \_"mensur je dao kos a zivka bi htela jos\_" ja pisem :g-din djukanovic je dao kos a vi biste htjeli jos.... budite stpljivi,pustite ga barem da pogrijesi,pa onda kritikujte


- Smanjili smo troškove, izvršili prioretizaciju investicija, ali štednja na račun dugoročnog razvoja kompanije za NIS nije i neće biti opcija. Ostajemo fokusirani na projekte koji će kompaniji, ali i Srbiji, doneti najviše benefita u budućnosti - rekao je Tjurdenjev u intervjuu za dnevnik "Politika". Prema njegovim rečima, bez obzira na tešku situaciju na tržištu izazvanu padom cena nafte i pandemijom korona virusa, NIS nije smanjivao zarade, niti je otpuštao zaposlene, već je uspeo da očuva finansiranje ključnih projekata.\n- Kada bude počela sa radom, "Duboka prerada" u Rafineriji nafte Pančevo će nam omogućiti da proizvodimo veće količine belih derivata – dizela, benzina i TNG-a i da smanjimo ili odustanemo od proizvodnje crnih derivata, pre svega mazuta. Sasvim konkretno, za vozače "Duboka prerada" znači veće količine najkvalitetnijih goriva domaće proizvodnje. Za nas, "Duboka prerada" znači i novi proizvod, naftni koks, koji se koristi u građevinarstvu i sada se uvozi u Srbiju. "Duboka prerada" je investicija vredna više od 300 miliona evra. U ovom trenutku u toku je izvođenje predstartnih aktivnosti - rekao je Tjurdenjev.\nOn je ocenio da se NIS razvija zahvaljujući uspešnoj saradnji najvećih akcionara, "Gasprom njefta" i Republike Srbije.\n- Uspeh NIS-a u poslednjoj deceniji plod je zajedničkog rada i razumevanja "Gasprom njefta" i Vlade Srbije. Od kada je "Gasprom njeft" došao u Srbiju postoji konsenzus sa Vladom Srbije u donošenju odluka o NIS-u i mi se radujemo daljem razvoju kompanije na zadovoljstvo oba naša najveća akcionara. Želeo bih da istaknem da je naša Skupština akcionara odlučila da i u ovoj godini, uprkos krizi, NIS isplati 25 odsto prošlogodišnje neto dobiti na ime dividende - rekao je generalni direktor NIS.\n- NIS zaista jeste društveno odgovorna kompanija i to nije floskula. Po početku pandemije, obezedili smo 270 tona goriva za humanitarne letove «Er Srbiji» kojima je u Srbiju dopremljena medicinska oprema i vraćeni naši ljudi iz inostranstva. Naša matična kompanija "Gasprom njeft" je u aprilu i maju obezbedila besplatno gorivo za potrebe javnih službi Srbije, ministarstvima odbrane i policije, medicinskim i vatrogasnim službama. Takođe, nismo zaustavili naš društveno-odgovorni program "Zajednici zajedno" i ove godine ćemo, u saradnji sa Ministarstvom unutrašnjih poslova i Ministarstvom prosvete, uložiti 114,5 miliona dinara u digitalizaciju nastavnog procesa i povećanje bezbednosti u školama u 12 gradova i opština širom Srbije - rekao je Tjurdenjev.


Presedan, Australijanci obezbedili PRENOS NOVAKOVOG SUĐENJA! Biće gledaniji od nekih mečeva, EVO KAKO DA GLEDATE - Sportal\nPresedan, Australijanci obezbedili PRENOS NOVAKOVOG SUĐENJA! Biće gledaniji od nekih mečeva, EVO KAKO DA GLEDATE\nVl.K. - Vest objavljena: 16:03 - 08.01.2022\nDanas je Australijski sud izdao i zvaničnu potvrdu, da će suđenje Novaku Đokoviću biti održano u ponedeljak, Australijanci će ga prenositi uživo a dešavanja sa istog ćete moći da pratite i u blogu Blic sporta.\nSudija će najboljeg tenisera sveta saslušati 10. januara, od 10 časova po lokalnom vremenu, u noći između nedelje i ponedeljka po srednjeevropskom, nakon čega će doneti odluku hoće li mu dodeliti vizu za boravak u Australiji ili ne.\nKako navode australijski mediji, Đokovićevom suđenju moći će da prisustvuje, na daljinu, svaki član javnosti koji želi da posmatra postupak.\nObićno sudije imaju diskreciono pravo, u pogledu toga ko može da prisustvuje procesu a ko ne, a u cilju očuvanja potpune transparentnosti sudija Entoni Keli je dozvolio da celokupno saslušanje bude dostupno javnosti.\n- Ovaj postupak će se voditi tehnologijom daljinskog pristupa i moći će da ga posmatra bilo koji član javnosti- ističe se u saopštenju.\nOdbranu Novaka Đokovića pred sudom moći ćete da posmatrate putem video linka, koji se nalazi u gore istaknutoj objavi.\nPodsećamo, Đoković na sud izlazi povodom žalbe koju je uložio njegov pravni tim, nakon što je srpskom teniseru ukinuta boravišna viza u Ausrtraliji i naložena njegova deportacija iz zemlje.\nNovak je od tada zatočen u hotelu za emigrante u Melburnu, gde će i dočekati ponedeljak i suđenje.\nTenis Novak Đoković Suđenje Australijan open Australija


BH novinari pozvali medijske poslodavce da zaustave otpuštanje novinara – Visokoin.com\nUpravni odbor Udruženja/Udruge BH novinari pozvao je medijske poslodavce u BiH da zaustave otpuštanja novinara i drugih medijskih djelatnika, kao ekonomsku mjeru i odgovor na finansijsku krizu unutar medijske industrije, izazvanu epidemijom koronavirusa i drastičnim smanjenjem komercijalnih i drugih prihoda.\nSa žaljenjem i protestom BH novinari su primili informaciju o otkazu ugovora o radu značajnom broju novinara i drugih medijskih djelatnika u kompaniji “Oslobođenje”, kao i najavu sličnih postupaka u najmanje deset medijskih kuća iz različitih djelova države.\n– BH novinari pozivaju vlasnike i Upravu “Oslobođenja” da još jednom preispitaju svoju odluku, te pokušaju zadržati ljude, a tražiti druge, alternative načine prevladavanja finanijskih teškoća. Svjesni smo potpuno činjenice da, kao udruga novinara, nemamo zakonskih ovlasti niti možemo određivati vlasnicima medija, pa tako ni vlasnicima Oslobodjenja, kakve će ekonomske mjere donositi, ali možemo zahtijevati da smanjene broja uposlenih, ako je nužno, bude provedeno na zakonit način, bez diskiminacije, u konsultaciji sa sindikatom upsolenika i uz punu zaštitu radnih i socijalnih prava novinara – saopćili su danas iz Udruženja/Udruge BH novinari.\nNavode da “krizni štabovi, vlade na svim nivoima ili nadležne medijske organizacije još uvijek nisu donijele hitne mjere za ekonimski spas medijske industrije i očuvanje javne funkcije medija” dodajući da su upravo “mediji i novinari bili servis svih građana i ključni prenositelji informacija u vezi sa epidemijom koronavirusa”.\nZbog toga, Udruženje je apelovalo da nadležne vlade, medijske institucije i međunarodni donatori formiraju fond za hitnu pomoć medijima, čija će sredstva omogućiti produkciju profesionalnih medijskih sadržaja u javnom interesu.\nUkoliko se ništa ne poduzme po ovom pitanju, BH novinari će pozvati medije na bojkot svih pres-konferencija i događaja koje organiziraju nadležne vlasti i krizni štabovi u BiH, navedeno je u saopćenju Udruženja/Udruge BH novinari.


Zbog ubistva Ognjanovića advokati su početkom avgusta obustavili rad na nedelju dana, a tada su najavili da će protesti biti održavani sve dok se ne budu videli konkretni pomaci u istragama povodom napada na advokate.\nU zajedničkom saopštenju Advokaske komore Srbije i Advokatske komore Beograd precizira se da će advokati u ponedeljak 1. oktobra stupiti u jednodnevnu obustavu rada na celoj teritoriji Srbije kao izraz nezadovoljstva advokature.\nOvim protestom skrećemo pažnju javnosti da tužilaštvo i policija koji su isključivo odgovorni za sprovođenje istrage i otkrivanje izvršilaca krivičnih dela već duži niz godina nemaju odgovarajući učinak i pokazuju veliku inertnost prilikom preduzimanja istražnih radnji kada je reč o krivičnim delima koja su izvršena prema advokatima u vršenju advokatske službe, navode advokatske komore.\nOvakvo postupanje ocenjujemo kao pokušaj prikrivanja izostanka rezultata i nepoštovanje postignutog dogovora da se advokatura redovno obaveštava o toku ove istrage, navodi se u saopštenju.\nAKB i AKS su međutim pozdravile rad Stalnog tela za praćenje napada na advokate zbog uvođenja novog krivičnog dela Napad na advokate, kao i na donošenju Opšteg obaveznog uputstva svim tužilaštvima za hitno postupanje povodom krivičnih dela učinjenih na štetu advokata.


„Hapsi ga, Dritane“: Građani Pljevalja skandirali Abazoviću dok je šetao /video/ - Sputnjik Srbija\n© Foto : URA/\n10:00 02.09.2020 (osveženo 10:06 02.09.2020) Preuzmite kraći link\nNa društvenom reži Instagram objavljen je snimak iz Pljevalja na kojem se vidi kako lider koalicije „Crno na bijelo“ Dritan Abazović šeta gradom dok građani koji su bili na ulicama i u obližnjim kafićima skandiraju „Hapsi ga, Dritane“.\nAbazović je prošetao Pljevaljskom čaršijom, rukovao se i pričao sa građanima koji su se zatekli na ulici. Odzvanjao je aplauz, a građani su mu srdačno prilazili da ga pozdrave, prenose „Novosti“.\nNa parlamentarnim izborima koji su održani u nedelju u Crnoj Gori, Građanski pokret „Crno na bijelo“ podržalo je 5,53 odsto birača.\nAbazović je najoštrije osudio sukobe u Crnoj Gori i pozvao sve građane na mir. Kako je rekao, nema nikakvih kompromisa sa nacionalnim interesima Crne Gore.


Zeleni zaštitni pojas oko Vodozahvata | Oko Nas\nZeleni zaštitni pojas oko Vodozahvata\nAkcija sađenja 300 sadnica paulovnije oko vodozahvata u Vrbasu počela je danas. Pripreme za ovaj izuzetno važan ekološki posao obavljaju se već nekoliko dana, uz angažovanje radnika JKP „Komunalac“, RJ „Vodovod“.\n„Vodozahvat u Vrbasu nalazi se na obodu Vrbasa i prilično je izložen štetnim hemijskim uticajima sa okolnih polja, koji se nanose vetrom. Kada ovo drveće stasa imaće važnu zaštitarsku ulogu prema zapadnom delu Vrbasa u kojem živi nekoliko hiljada građana, a imajući u vidu da je paulovnija drvo sa karakteristikama visoke absorpcije štetnih materija iz vazduha, koje ona neutrališe kroz svoje velike listove“, saopštili su iz EP Vrbas.\nInače sadnice je proizveo Ekološki pokret Vrbasa, a za potrebe Vodozahvata otkupio ih je Karitas Srbije, koji je time i donator cele aktivnosti.\nPrethodni članak„Ristovski su uz Ravno Selo“ – poručio Lazar Ristovski na manifestaciji organizovanoj u cilju obnove nedavno izgorelog Doma kultureSledeći članakHumanitarna organizacija “Novembar za Enu” nastavila sa radom – tokom leta biće organizovan niz manifestacija – karaoke, ples salsa, u najavi otvaranje letnjeg bioskopa


Pedijatri upozoravaju: Roditelji, sačekajte nekoliko godina s ovom vrstom 'ukrašavanja' - Bebiron.net - Kompletan vodič za trudnice, porodilje i roditelje.\nBušenje ušiju spada u hiruršku intervenciju, koju bi trebalo što duže odlagati, jer ne samo što može doći do ozbiljne povrede uha, već i do veoma ozbiljnih infekcija.\nŠta prvo pomislite kada vidite bebu od mesec dana kojoj su već probušene uši? Neki roditelji smatraju da je to njihov “kulturološki izbor” i pravo, i da je u pitanju ukras, dok drugi smatraju da ne postoji nikakav medicinski niti drugi razlog za tako bolnu intervenciju na telu tek rođene bebe. Lekari se slažu s ovim drugima, i upozoravaju roditelje da takva intervencija može da izazove povrede, alergije i ozbiljne infekcije kod tek rođene bebe.\nRoditelji su skloni da deci pre prvog rođendana probuše uši, smatrajući da je “tako lepše”. Ponekad se na tako rizične intervencije odluče čak i odmah po rođenju deteta, a najčešće decu vode u zlatare, gde im uši buše takozvanim pištoljem, koji bi trebalo da bude sterilisan, a nije uvek.\nPedijatri se ošto protive bušenju ušiju bebama i upozoravaju da ne samo što može doći do ozbiljne povrede uha, već i do veoma ozbiljnih infekcija, i to bi roditeljima trebalo da bude dovoljan razlog da sačekaju nekoliko godina sa ovom vrstom “ukrašavanja”.\nDr Olivera Todorović, pedijatar u Domu zdravlja “Dr Milutin Ivković” kaže da bušenje ušiju spada u hiruršku intervenciju, koju bi trebalo što duže odlagati.\n"Mi odlažemo i druge sitnije hirurške intervencije, kao što je operacija trećeg krajnika, dok dete malo ne poraste, bar do treće godine. Deca nemaju razvijen imunitet, zbog čega i banalna stvar može da napravi problem. Tako i sa bušenjem ušiju, jer se bespotrebno deca izlažu riziku od infekcija. Dovoljno je da se na koži nalazi stafilokoka koja će se uneti u organizam prilikom buženja ušiju. Nakon toga onda sledi stafilokokna infekcija, a rana počinje da gnoji i boli. Tada jedino pomažu antibiotici. Isto tako može doći i do upale žlezdi", objašnjava dr Todorović.\nI dr Dejan Jonev, pedijatar u Domu zdravlja “Dr Simo Milošević” na Čukarici kaže da roditeljima nikako ne savetuje da buše deci uši, posebno ne kada su bebe, jer može doći do raznih infekcija. Iako primećuje da ovo više nije “u trendu”, dodaje da još ima roditelja koji buše uši tek rođenim bebama.\n"Infekcija može da se javi prilikom bušenja, jer oprema nije sterilisana. Roditelji treba dobro da razmisle, jer problemi se ne završavaju sa bušenjem ušiju. On može nastati i kasnije, pogotovu što se beba u toku sna vrti, okreće i može se dogoditi da se minđuša zakači za jastučnicu, na ogradicu od kreveca ili jednostavno da je povuče ručicom. Tada može da se povredi i rascepi resica. To može da se desi i u igri sa drugom decom. Zato treba dobro razmisliti pre nego što se donese odluka o bušenju ušiju", kaže dr Jonev.\nOn kaže da pored tih mehaničkih povreda, kasnije može doći do infekcije ukoliko se rana ne održava na pravi način. Ako se crvenilo proširi i dođe do otoka, onda se obavezno treba javiti lekaru, jer to uopšte nije bezazlena situacija, budući da se radi o području glave. Infekcija može da se proširi na ušnu školjku, pa i dublje, kroz ceo ušni kanal i unutrašnje uho, upozorava dr Jonev.\nPostoji mogućnost da dete posle bušenja ušiju ima alergijsku reakciju, što stvara dodatni problem. Alergija se javlja u vidu osipa ili otoka žlezdi iza uha, kada se obavezno treba javiti pedijatru.\nOve reakcije se najčešće javljaju kada minđuše u sebi imaju nikl. Ipak, dr Jonev kaže da bi devojčice minđuše trebalo da nose tek sa navršene tri, četiri godine, ne ranije. Tada su veće i mogu same da vode računa da se ne povrede.


Svetski dan turizma: Turizam i ruralni razvoj | Turistička Organizacija Bor\nOvogodišnji Svetski dan turizma, Turistička organizacija „Bor“ je obeležila u nedelju 27. septembra 2020, u selu Zlot, održavanjem edukativne radionice pod nazivom „Uslovi za razvoj ruralnog turizma“.\nOvakav način obeležavanja je u saglasju sa temom „Turizam i ruralni razvoj“, koju je Svetska turistička organizacija (UNWTO) definisala povodom Svetskog dana turizma 2020.\nKriza izazvana pandemijom Kovid-19 zaustavila je međunarodna turistička putovanja, ali je pokazala i značaj domaćeg turizma naročito u ruralnim sredinama.\nOvaj trend se može videti i u Srbiji, jer su se domaći turisti najčešće odlučivali za boravak u banjama, ruralnim područjima, na planinama, obalama jezera ili reka.\nTakva situacija je postavila u prvi plan između ostalog i značaj turizma za ruralne sredine, s obzirom na to da upravo u tim sredinama turizam može biti glavni pokretač za razvoj i očuvanje prirodnog, kulturnog, istorijskog i gastronomskog bogatstva, ostvarivanje prihoda, pa samim tim i materijalnog osnaživanja pojedinaca i cele zajednice,upošljavanja mladih ljudi i niz drugih pokretačkih privrednih aktivnosti.\nRadionicu je otvorio Aleksandar Milikić, gradonačelnik Bora, koji je ovom prilikom istakao da je razvoj turizma jedan od prioritetnih zadataka lokalne samouprave i da su u gradskom budžetu opredeljena značajna sredstva namenjena za podsticaj i razvoj ove privredne grane.\nMeštani borskih sela i svi oni koji žele da se bave seoskim turizmom na teritoriji grada Bora, imaće priliku da apliciraju za sredstva po konkursu koji se očekuje da bude raspisan ovih dana. Upravo zbog toga svi oni koji žele da se bave seoskim turizmom, neophodno je da svoja domaćinstva pre svega registruju, da isprate konkurs i podnesu zahteve, dobiju finansijska sredstva iz budžeta grada i investiraju u svoja poljoprivredna domaćinstva, prilagođavajući ih za prijem turista.\nNa samoj radionici su upravo zbog toga načelno obrađeni polazni koraci ka ostvarenju ovog cilja, te su u tom smislu dominirale teme: Osnovni uslovi za bavljenje turizmom na selu, priprema objekta i domaćinstva za kategorizaciju, upoznavanje sa zakonskim, podzakonskim i drugim propisima koji čine pravni okvir za obavljanje ove delatnosti, postupak kategorizacije i mogući izvori finansiranja.\nTuristička organizacija „Bor“ će u narednom periodu organizovati ovakve i slične radionice za sve one koji iskažu interesovanje za započinjanje ili unapređenje ove delatnosti, koja u svim nacionalnim strateškim dokumentima ima primarno mesto, po uzoru na mnoge zemlje Evropske unije.\nBor, edukacija, selo, turizam, Zloz


“Milenijum” organizovao malu školu pecanja – Bistro Bosno i Hercegovino!\n11. Decembra 2014. 5. Juna 2019. Senad\t0 Comments\tmala škola ribolova, srbac, vrbas\nNevladina organizacija „Milenijum“ iz Srpca organizovala je ovih dana malu školu pecanja u okviru projekta „Svi na rijeku“ koji je finansiran u sklopu projekta Čist Vrbas i Opštine Srbac.\nŠkola pecanja je organizovana na starači rijeke Vrbas u Starom Martincu a okupila je 30 djece uzrasta od 7 do 15 godina, od kojih su većina članovi planinarske sekcije Osnovne škole „Jovan Jovanović Zmaj“ Srbac.\nMališane su obučavali članovi Sportsko-ribolovnog društva „Bistro“ koji su objasnili važnost očuvanja životne sredine, sa posebnim naglaskom na značajnu ulogu ribolova i ribolovaca u prirodi, sportskom načinu pecanja, krivolovu i slično.\nUčesnici su savladali tehnike vezanja udica i postavljanja plovka na štap kao i zabacivanja štapa a mogli su naučiti i razliku između različitih vrsta riba.\nOrganizovano je i takmičenje po grupama u pecanju a mali ribolovci su upecali veliki broj riba.\n„Smatramo da je ovo jedan od načina da mladim ljudima približimo prirodu, rijeke i zdrav način života, kako bi što više slobodnog vremena provodili u zdravom okruženju“, rekla je direktorica „Milenijuma“, Sanela Vidović.\nPročitajte i: Pogledajte prekrasni krajolik na kojem niče sporna hidroelektrana "Buk Bijela"\nU sklopu akcije, volonteri ove nevladine organizacije su u centru Srpca dijelili i promotivni materijal koji govori o zaštiti životne sredine.\nProjekat Milenijuma pod nazivom “Svi na rijeku” podržan je od strane međunarodne organizacije UNDP BiH a njegov osnovni cilj je stvaranje uslova za održivo očuvanje životne sredine, prirodnog i kulturnog nasljeđa, tradicije i lokalnih resursa u slivu rijeke Vrbas.\nPored škole pecanja, u sklopu ovog projekta je realizovana i akcija sadnje drveća kada su brojni volonteri prije četiri dana zasadili veliki broj sadnica na nekoliko lokacija u centru Srpca.\n← Antanasković prvi kadet Srbije u disciplini plovak\nDušan Stanković pobednik Smuđijade u Karavukovu (SRB) →\n17. Septembra 2013. 6. Juna 2019. Senad\t0\nRiba robot analizira čistoću vode\n27. Maja 2012. 5. Juna 2019. Miralem\t0\nUGSR “Bistro” Zenica: Rijeka Bosna poribljena šaranom\n18. Juna 2014. 5. Juna 2019. Senad\t2


"Samoopredeljenje će glasati za obaranje Zakona o Specijalnom sudu“\nPokret “Samoopredeljenje” glasaće za ukidanje Zakona o Specijalnom sudu, izjavio je listu “Zeri” poslanik tog pokreta Redžep Seljimi i dodao da inicijativu za obaranje tog zakona, treba da preduzmu kosovski predsednik ili premijer, a ne pojedinci.\nPre desetak dana, kada je u skupštini sa 43 potpisa poslanika iniciran zahtev za obaranje zakona, poslanici "Samoopredeljenja" nisu učestvovali na sednici predsedništva Skupštine, zbog čega nije bilo kvoruma za određivanje vanredne sednice parlamenta.\n"Potpisi 40 poslanika su važniji od sastanka Predsedništva (čak i bez kvoruma) kako bi se zakazala sednica", rekao je Seljimi i pozvao predsednika i premijera da se uključe u inicijativu.\nSeljimi je rekao da bi glas pokreta "Samoopredeljenje" za ukidanje suda značio odbranu žitelja Kosova, a ne pojedinaca.\nMediji u Prištini pišu da se nije odustalo od ponovnog pokretanja inicijative za opoziv Zakona o Specijalnom sudu, koji će se baviti zločinima pripadnika bivše Oslobodilačke vojske Kosova.\nUprkos upozorenjima da bi takva odluka izolovala Kosovo na međunarodnoj sceni, analitičari u Prištini ističu da rizik od ponovnog pokretanja inicijative nije prošao.\nHašim Tači, Kadri Veseli i Ramuš Haradinaj, tri ključne političke ličnosti u Prištini, ne daju znake da odbacuju inicijativu za ukidanje zakona, ostavljajući proces "u rukama i volji poslanika".\nPrvi pokušaj organizovanja vanredne sednice skupštine, za obaranje zakona, bio je krajem prošlog meseca. Zbog nedostatka kvoruma, predsedništvo skupštine nije uspelo da zakaže sednicu.\nU međuvremenu je nekoliko poslanika povuklo potpise sa peticije, koja sada ima manje od 40 potpisnika, što je minimum od jedne trećine da bi se sazvala vanredna sednica.\nAktuelni saziv kosovske skupštine je na odmoru do 14 januara, a pojedini prištinski mediji spekulišu da bi inicijativa za održavanje vanredne sednice, sa zahtevom za obaranje Zakona o Specijalnom sudu, mogla da bude reaktivirana do 20. januara.


Vlada KS zahtjeva od Nadzornog odbora ZOI-ja hitno vraćanje cjenovnika ski karata - Vijesti Banja Luka\nFoto: Arhiv/Klix.ba Na današnjem nastavku 101. vanredne sjednice, Vlada Kantona Sarajevo je uputila zahtjev Nadzornom odboru (NO) KJP ZOI '84 da hitno vrati cjenovnik ski karata na prošlogodišnji nivo, uključujući i prodaju predsezonskih karata. Na današnjem nastavku 101. vanredne sjednice, Vlada Kantona Sarajevo je uputila zahtjev Nadzornom odboru (NO) KJP ZOI '84 da hitno vrati cjenovnik ski karata na prošlogodišnji nivo, uključujući i prodaju predsezonskih karata. Kada bude provodio ovaj zaključak, NO mora voditi računa i uvažiti Vladinu argumentaciju koja se odnosi na činjenicu da je u Nacrtu budžeta Kantona Sarajevo za narednu godinu planirala sredstva namijenjena za podršku funkcionisanju ovog preduzeća koja bi pokrila eventualne gubitke nastale stvaranjem novih troškova pri korištenju novoizgrađenog vertikalnog transporta i sistema vještačkog zasnježavanja.\nVlada KS je svojim drugim zaključkom formirala poseban tim u sastavu: premijer Elmedin Konaković, te ministri Mario Nenadić, Muharem Šabić, Jasmin Halebić, Mirvad Kurić i Mujo Fišo i zadužila ga da u roku od sedam dana zajedno sa menadžmentom ovog preduzeća napravi dodatne konsultacije u cilju pronalaska rješenja za moguće smanjenje cijena ski karata za posebne kategorije budućih korisnika usluga skijaških centara Bjelašnica i Igman.\nMeđu ovim kategorijama, između ostalih, misli se na najmlađe i najstarije skijaše, sportiste, kao i one slabijeg materijalnog stanja. O svemu ovome pomenuti tim dužan je izvijestiti Vladu KS.\nOvi zaključci proizašli su nakon današnje zajedničke analize članova Vlade KS i dopredsjednika NO Hamze Ajanovića te direktora ovog kantonalnog preduzeća Midhata Hubijara o formiranju cjenovnika ski karata. Vlada KS ZOI'84 Prijavi grešku\nU Zenici javna rasprava o radu pravosudnih institucija


Beograd očekuje status kandidata\nPoslanici slušaju himnu Srbije pred početak prve sednice drugog redovnog zasedanja Skupštine Srbije, 11. oktobra 2011.\nPred sutrašnje izricanje mišljenja Evropske komisije o statusu kandidata Srbije, kako se ocenjuje u Beogradu sve su opcije još otvorene - od toga da će Srbija dobiti status, ali bez datuma početka pregovora, do mišljenja da će čak i status kandidata biti sporan zbog problema na Kosovu i Metohiji.\nDan pre konačne odluke Evropske komisije o zahtevu Srbije za dobijanje statusa kandidata za članstvo u EU i eventualnog datuma početka pregovora – u Beogradu je jedna od glavnih tema pitanje hoće li i do koje mere bi Kosovo moglo da bude nova prepreka na putu Srbije ka Uniji.\nKako očekuju predstavnici vladajuće koalicije, a pre svih srpski premijer Mirko Cvetković, izveštaj Evropske komisije će biti pozitivan. Ipak, predsednik Vlade ostavlja mogućnost da po pitanju datuma početka pregovora Evropa stavi i neku naznaku:\n"Očekujem da izveštaj bude pozitivan, da nam bude preporučen status kandidata i naravno da se predloži nastavak dijaloga sa Prištinom u Briselu. I isto tako očekujem neku naznaku vezano za otpočinjanje pregovora, a kakva će biti ne znam", kaže premijer Mirko Cvetković.\n"Ono što je sigurno je da smo ispunii sve uslove koji su bili u našem akcionom planu dogovoreni sa EU. Skupština je izglasala sve neophodne evropske zakone, takođe evropska agenda je ispunjena i u tom smislu bi trebalo da dobijemo pozitivnu ocenu Evropske komisije", navodi Mladjan Dinkić, predsednik URS.\nSa druge strane, kako smatra lider LDP-a Čedomir Jovanović sposobnost Srbije da redefiniše svoj odnos i svoju politiku prema Kosovu presudno utiče u ovom trenutku i na evropsku orijentaciju zemlje:\n"Kosovo nije prepreka evropskoj budućnosti Srbije. Kosovo je proizvod duboko dezorijentisane, pogrešno organizovane i nesposobne Srbije. Ako želimo da imamo red u zemlji onda moramo krenuti drugim putem. Na tom putu se sada kao najveća prepreka nalazi nesposobnost vladajuće koalicije da vodi jasnu politiku", smatra Jovanović.\nOstatak parlamentarne opozicije smatra da bi sutra Srbije mogla da dobije status kandidata, ali bez datuma početka pregovora. Po tom pitanju, kako smatra lider Nove Srbije Velimir Ilić, Srbiju očekuju novi, izuzetno teški uslovi:\n"Predstavnici EU kada su razgovorali sa opozicijom izneli su da nisu zadovoljni reformom pravosuđa, da je to urađeno potpuno pogrešno, da nisu zadovoljni sa mnogim poslovima, da je veliko zaduživanje države, da su podignuti silni krediti, da se došlo do one crvene crte itd", kaže Ilić.\nA po oceni domaćih analitičara problem Kosova bi mogao da dovede u pitanje čak i dobijanje statusa kandidata i u tom kontekstu se govori o dva moguća scenarija – u boljoj varijanti Srbija će uz status kandidata dobiti spisak uslova koje treba da ispuni za dobijanje datuma početka pregovora. Po lošijem scenariju, smatraju analitičari, u preporukama Evropske komisije neće se eksplicitno govoriti o statusu kandidata, već će on biti uslovljen ustupcima oko Kosova.


Dodik: Srbija da prizna KiM bez severa\n05 septembar 2012 14:10\nBeograd - Predsednik RS Milorad Dodik kaže da je sever Kosova realnost i da Beograd treba da traži da ostane u Srbiji, uz prihvatanje ostatka pokrajine kao države.\nOn je kao uslov za to naveo očuvanje nacionalnih spomenika na Kosovu.\nDodik doduše kaže da je ranije bilo bolje vreme za to, a da bi sada morali svi da se okupe, da vide šta je realnost kako bi "završili tu priču".\n"S druge strane, Srbiji mora biti jasno, vraćanje (Kosova) u političkom smislu je nemoguće. Nije to samo kako u Srbiji predstavljamo da je to samo gubitak. Možda to možemo posmatrati nekim darom i, naravno, zaštititi svoje interese. Baviti se Kosovom samo na ovaj način - ne želim da donosim odluke jer će me istorija zapisati kao negativnog tipa u toj situaciji - ali moraju se svi okupiti, vidjeti šta je realnost i završiti tu priču. Sever Kosova je realnost", naveo je Dodik u intervjuu "Novom magazinu".\nOn veruje da se "neke stvari", ipak, mogu vratiti a ako, kako kaže, ostane ovako, kaže da "nikada ne priznamo Kosovo".\n"Ne možete da pristanete, jer sutra će vam doći neki drugi da odvale drugi deo teritorije i šta onda? Neke se stvari moraju poslati kao poruka", smatra Dodik, koji je i predsednik Saveza nezavisnih Socijaldemokrata (SNSD).\nUpitan otkuda mu ta suvišna agresija, on odgovara da živi u maloj političkoj sredini u kojoj, kako kaže, ako nisi glasan i ne vičeš, neće te čuti.\n"Da ne vičem možda ne bih došao ni do vas", kazao je Dodik.\nOn je uveren u odlične odnose Republike Srpske sa Srbijom. Podsetivši da je u Srbiji i ranije bilo promena vlasti, on je rekao da je Srpska uvek imala dobre odnose, kako nekada sa Vojislavom Koštunicom, tako i sa prethodnom vlašću.\n"Sada se promenila vlast i imamo i imaćemo odlične odnose", naveo je Dodik.\nGovoreći o vraćanja Hrvata i Bošnjaka u Republiku Srpsku, Dodik kaže da ne zna tačno koliko je to ljudi, ali da je 99 odsto imovine koja im je pripadala vraćeno Bošnjacima i Hrvatima.\n"Pod imovinom podrazumevam i stanove koji su do 1990. bili u društvenom vlasništvu i koji su korisnicima vraćeni kao da je njihova imovina", kazao je predsednik Srpske.\nOn je rekao da različita percepcija i odnos prema zločinima i žrtvama i dalje udaljavaju Banjaluku i Sarajevo.\n"Reč je o duplim standardima koje mi ne prihvatamo. U Srebrenici se dogodio zločin i Republika Srpska nikada ne sme zaboraviti Potočare, ali niko ne sme zaboraviti Bratunac i druge žrtve", poručio je Dodik.\nDačić: Fusnota izgubljena bitka\n03 septembar 2012 11:04\nBeograd - Srbija ima važnijih problema nego da li je fusnota na tabli ili u dokumentu. Srbija ne treba zbog toga da ne učestvuje na skupovima, kaže premijer Ivica Dačić.\nPremijer Srbije je u Kažiprstu koji se emituje na B92 rekao da postoje mnoge druge bolnije stvari od pitanja fusnote.\n"Srbija ima važnijih problema nego da li je fusnota na tabli ili u dokumentima. Meni je pogrešno da Srbija zbog toga ne učestuje na skupovima, mi smo prihvatili druge mnogo bolnije stvari, nego pitanje fusnote", kaže Ivica Dačić.\nDačić kaže da je reč o tumačenju koje je postojalo u to vreme, koje je bilo različito u Beogradu i Briselu. Dačić dodaje da nema rapsrave o tome šta je prethodna vlada dogovorila, i da fusnota treba da stoji.\n"Da Kosovo bude označeno drugačije nego sve druge zemlje. Da li će fusnota biti na tabli ili na pratećim dokumentaima? Ako nešto nije na tabli da li treba da ne učestvujete na skupu", rekao je Dačić.\nDačić dodaje da se ne radi o nikakvom ustupku Prištini.\n"U ugovoru nigde ne piše da mora zvezdica da bude na tabli. To je taj problem dvostrukog tumačenja", rekao je Dačić.\nDačić kaže da se time dobija da Srbija učestvuje u skupovima i gde i Kosovo, pošto je ono je pozvano svuda u regionu.\n"Šta mi dobijamo time da ne učestvujemo na tim skupovima?Zašto se Tadić rukovao sa Tačijem a drugim je zabranjivao da učestvuju na regionalnim skupovima", kaže Dačić.\nDačić dodaje da se Srbija neće "žrtvovati zbog zvezdice i fusnote" , kaže Dačić, i dodaje da je fusnota unapred izgubljena bitka.\nPremijer Ivica Dačić bio je gost u prvom izdanju emisije “Kažiprst” ove sezone.\nDogovor o nadgledanoj nezavisnosti\n02 septembar 2012 20:16\nPriština - Predstavnici EU i Kosova postigli su dogovor o mandatu Euleksa nakon što bude doneta odluka o okončanju nadgledane nezavisnosti Kosova,javljaju kosovski mediji.\nDogovori s Prištinom formalni uslov\n31 avgust 2012 09:45\nBeograd - Dogovori s Prištinom o električnoj energiji, telekomunikacijama i ukidanju institucija na severu formalni su uslovi za početak pregovora sa EU, kaže Stefanović.\n30 avgust 2012 03:25\nPriština - Predsednica Kosova Atifete Jahjaga sastaće se danas u Prištini sa predsednikom Albanije Bujarom Nišanijem.\nOn je sinoć doputovao na Kosovo i u toku večeri se sastao sa predsednikom Demokratskog saveza Kosova Isom Mustafom. Ovo je prva poseta Nišanija inostranstvu od preuzimanje dužnosti predsednika Albanije.\nBukti požar u Osojanu\n28 avgust 2012 22:57\nIstok - Veliki požar zahvatio je više hektara šume oko Osojana kod Istoka. Požar bukti još od četvrtka i vatra se širi i preti da ugrozi naseljeni deo sela.\nPožar se širi veoma brzo zbog vetra i još uvek nije lokalizovan. Vatrogasne službe Kosovske policije aktivno učestvuju u gašenju požara, međutim ni uz pomoć meštana nisu uspeli da lokalizuju požar i da ga udalje od naseljenog mesta.\nU Osojanu je ovog meseca proslavljeno jedanaest godina od povratka Srba, a Vlada RS nije bila u stanju da obezbedi niti jedno vatrogasno vozilo za potrebe povratnika iako su požari u ovom kraju redovna pojava.\nPogledajte fotografije požara sa lica mesta.\nČaglavica: Eksplozija posle liturgije\n28 avgust 2012 16:12\nČaglavica - Oko 60 raseljenih Srba iz Mušutišta kod Suve Reke na Kosmetu uznemirila je eksplozija koja je odjeknula nakon liturgije održane na ruševinama crkve u tom selu.\nTo javlja KiM radio i prenosi izjavu predsednik opštine Suva Reka Milan Mihajlović: "U neposrednoj blizini crkve gde je jutros služena liturgija odjeknula je jaka eksplozija, kao od topovskog udara".\n“Ljudi su dodatno uznemireni činjenicom da se njihova imovina i dalje devastira. Kuće se i dalje uništavaju, baca se smeće na privatnu imovinu Srba. A danas smo primetili, na povratku, da se u jednoj srpskoj kući, koja je takodje uništena u Mušutištu, desio i požar koji su nakon našeg poziva ugasile ekipe vatrogasne službe”, kazao je Mihajlović.\nRaseljeni iz Mušutišta stigli su organizovano uz policijsku pratnju na Kosovo i Metohiju juče gde su, prema rečima predsednika opštine Suva Reka, Mihajlovića, posetili Pećku Patrijaršiju, Visoke Dečane i manastir Svetih Vrača u Zočištu.\nOsim Kosovske policije koja je Srbima obezbedila pratnju do Mušutišta, raseljene su tokom današnje posete obezbedjivali i pripadnici austrijskog Kfora.\nAmbasadorka SAD-a u Prištini: Srbija da prizna nazavisno Kosovo\n24 avgust 2012 20:33\nPriština - Nova ambasadorka SAD na Kosovu Trejsi Džejkobson kaže da Srbija treba da prihvati realnost nezavisnog Kosova.\nOna je ujedno i izrazila zadovoljstvo što su Kosovo i Srbija spremni da se ozbiljno angažuju u dijalogu.\nAmbasadorka je rekla da dijalog "dve zemlje", ako se u njega ulazi sa dobrim namerama, može da donese normalizaciju odnosa, što je značajno za regionalnu stabilnost, jačanje napretka koji je do sada postignut i za postavljanje osnova za ekonomski razvoj i put ka EU.\nOna je Radi- telelviziju Kosova izjavila da je takođe značajno da se ostvare sporazumi koji su ranije postignuti u Briselu.\nGovoreći o severu Kosova gde su Srbi većina i gde ne funkcionišu institucije Kosova, ona je rekla da "pravo rešenje treba da obuhvati i predlog Martija Ahtisarija o rešenju statusa Kosova, koji garantuje prava Srba na Kosovu, uključujući i pravo na mesta u Skupštini, pravo obrazovanja na maternjem jeziku prema planovima i programima Srbije, pravo da učestvuju u izboru policije".\n"Ali je to istovremeno i znak novog nivoa odgovornosti Vlade Kosova koja treba da nastavi da razvija svoje institucije kako bi obezbedili sredinu koja garantuje toleranciju i multientičku demokratiju za sav njen narod", kazala je američka ambasadorka.\nBukti požar kod Leposavića\n22 avgust 2012 18:58\nLeposavić - Gori oko 100 hektara šume na planini Rogozni u mestu Stolovi u opštini Leposavić na severu Kosova.\nVeliki požar zahvatio je površinu od 100 hektara šume na planini Rogozni u mestu Stolovi u opštini Leposavić na severu Kosova, a predstavnici te lokalne samouprave očekuju da se u gašenje požara uključe i helikopteri Kfora.\nČlan Opštinskog veća u Leposaviću Zoran Milojević izjavio je da požar bukti na području između sela Crveni, Duboka i Bare, na teritoriji opštine Leposavić prema Novom Pazaru, javlja RTS.\nMilojević je rekao da su na terenu vatrogasne jedinice, građani pripadnici civilne zaštite, koji za sada bezuspešno pokušavaju da obuzdaju vatrenu stihiju.\nOn je naveo da se očekuje da se u gašenje požara uključe i helikopteri Kfora, jer je to, kako kaže, za sada jedini način da se obuzda požar.\nMilojević je dodao da retke kuće na ovom planinskom području nisu ugrožene vatrom, navodeći da je požar izbio u subotu.\nDačić: Status ne rešavamo mimo SB\n22 avgust 2012 00:08\nNjujork - Vlada Srbije spremna je da razgovara o svim pitanjima u vezi sa Kosovom i neće dozvoliti da se status KiM reši mimo Saveta bezbednosti, izjavio Dačić.\nDačić je u razgovoru sa dopisnikom Tanjuga, posle sednice Saveta bezbednosti o Kosovu, istakao da je iskoristio priliku da zemlje članice tog tela UN upozna sa stavovima novih vlasti u Srbiji, uključujući predsednika Tomislava Nikolića, da je Srbija opredeljena za mir, bezbednost i stabilnost u regionu.\n"Smatramo da neopravdano dugo zemlje i narodi bivše Jugoslavije imaju međusobne sukobe, za razliku od zemalja koje su vodile Drugi svetski rat, a nekoliko godina posle toga zajednički stvorile institucije iz kojih je nastala Evropska unija", kazao je srpski premijer.\nPrema njegovim rečima, vlada je opredeljena da se konačno dođe do sveobuhvatnog i mirnog rešenja za probleme vezane za KiM, polazeći od toga da se ne može priznati jednostrano proglašena nezavisnost KiM.\n"Mi smo spremni da razgovaramo o svim pitanjima i vodimo dijalog ne samo na tehničkom, već i visokom političkom nivou, a realizovaćemo i dogovore koje je postigla prethodna vlada u Briselu", dodao je Dačić.\nOn je naglasio da vlada jedino neće biti spremna da na indirektan način doprinese da se status Kosova reši bez odluke Saveta bezbednosti UN.\nPredsednik Vlade Srbije je naglasio da Beograd želi da bude konstruktivan faktor i da želi da doprinese rešavanju problema, ne stvarajući nove probleme.\n"Jednostrani potezi sa bilo čije strane ne vode mirnom rešenju i mi se protivimo se da se bez odluka Saveta bezbednosti neke funkcije međunarodnih misija prebacuju na takozvane prištinske organe vlasti", naveo je Dačić.\nOn je dodao i da mu je, iako ranije nije učestvovao na sednicama SB UN, rečeno da odavno nije zabeležena konstruktivnija i mirnija rasprava na sednici ovog tela, pošto su praktično sve zemlje podržale izlaganje delegacije Srbije i opredeljenje za mirno rešenje problema.\n"Mislim da je ova sednica protekla u iščekivanju šta će uraditi nove vlasti u Srbiji u stvaranju atmosfere koja može da dovede do nalaženja sveobuhvatnog rešenja", kazao je Dačić.\nDačić je u izjavi za RTS rekao da je na sednici izneo spremnost Srbije da se nastavi dijalog, kao i da se sprovedu svi zaključi i sporazumi koja je prethodna vlada postigla, što je, prema njegovim rečima, "svima bilo prihvatljivo na sednici, bez obzira što postoje različita tumačenja i shvatanja problema Kosova".\n"Premijer Kosova Hašim Tači je rekao da je status Kosova rešen, ja sam rekao da status Kosova nije rešen zato što o tome nije doneta nikakva odluka u Savetu bezbednosti. Uostalom, moje prisustvo ovde je pokazatelj da taj status još nije rešen. On će biti rešen tek kada\nbude postignuto sveobuhvatno rešenje s kojim su saglasne sve strane", rekao je srpski premijer.\nMislim da su sve države članice Saveta bezbednosti izrazile zadovoljstvo zbog spremnosti da se nastavi dijalog i opredeljenjem Vlade Srbije.\n"Mnoge od velikih sila su pozdravile izbor nove vlade i da žele saradnju s njom zbog toga što smo pokazali da želimo da budemo faktor rešavanja problema", rekao je Dačić.\n21 avgust 2012 17:32\nNjujork - Premijer Ivica Dačić poručio na sednici Saveta bezbednosti da je Beograd spreman na dijalog sa Prištinom, ali da obe strane moraju da pokažu volju za kompromis.\n"Nova vlast u Srbiji namerava da sprovede sve do sada dogovorene porazume, uz insistiranje da to mora da uradi i Priština. Iako tehnički dijalog treba nastaviti, on nije dovoljan. Srbija je spremna na dijalog na visokom nivou. Ne mogu se izbegavati pregovori o bilo kom nerešenom pitanju", rekao je Dačić u obraćanju Savetu bezbednosti.\n"Dok razmišljamo kako da idemo napred, reči Nelsona Mendele mogu da nam posluže kao inspiracija - da bismo ostvarili mir i pomirenje, moramo da sarađujemo sa našim dojučerašnjim protivnicima, da postanemo partneri, da bi se mir učvrstio i večno trajao", rekao je Dačić na kraju izlaganja.\nOn je istakao da naša zemlja ostaje suštinski privržena procesu koji će konačno dovesti do trajnog mira između Srba i Albanaca, ističući da su tehnički pregovori uz posredovanje EU deo tih napora.\nDačić je iskoristio priliku da jasno stavi do znanja da Srbija "neće nikad i ni pod kojim uslovima, implicitno ili eksplicitno, priznati nezavisnost koju su jednostrano proglasili organi etničkih Albanaca na Kosovu", jer ona, kako je rekao, nije rezultat uzajamne saglasnosti.\n"Naša država će zauvek biti jedinstvena po ovom ključnom pitanju", poručio je Dačić. Prema njegovim rečima, Srbija namerava da i dalje brani svoj ustavni poredak, koristeći isključivo miroljubiva sredstva koja joj kao demokratskoj državi, članici Ujedinjenih nacija, stoje na raspolaganju.\nPremijer je, međutim, istakao da "treba zahtevati da obe strane pokažu političku volju za kompromis":\n"Ne može Beograd stalno da daje, a Priština stalno da uzima. Takav pristup neće nikad dovesti do legitimnog i održivog sporazuma, jer se ne zasniva na dogovoru već na nametanju".\nDačić je rekao da su tokom perioda pisanja izveštaja Ban Ki Muna, građani Srbije izabrali novu vlast, čiji je prioritet "mir, bezbednost i stabilnost" u našem regionu.\n"Moja vlada je spremna da se u dobroj veri angažuje na svim nivoima, kako bi se postiglo medjusobno prihvatljivo, sveobuhvatno rešenje za konačni status Kosova", poručio je Dačić.\nDačić je rekao da su nekadašnji neprijatelji Srbije posle drugog svetskog rata krenuli u stvaranje Evrope, oličene u EU, čiji deo sada Srbija želi da postane, dok na prostoru bivše Jugoslavije dve decenije posle ratova narodi i dalje ne mogu da žive zajedno. Dačić je naglaso da će zato Kosovo biti prioritet Srbije, i da "smo spremni dijalogom da dođemo do rešenja".\nDačić je naglasio da je deo problema i u nedostatku međunarodnog konsenzusa po pitanju Kosova.\nDačić je istakao kao problem to što se u izveštaju generalnog sekretara UN ne navode nikakvi detalji “novih funkcija Euleksa”, za koji piše da je “uspešno počeo da prilagođava revidiranim prioritetima".\n"Ono što se naziva rekonfiguracijom Euleksa nije poslato na odobrenje SB UN što znači da nije u skladu sa rezolucijom 1244. Jasan stav Srbije je da je potrebno veće angažovanje Euleksa, a ne njegovo smanjivanje. Ukoliko se proceni da Euleks nema dovoljno kapaciteta za tako nešto, onda bi trebalo da se razmisli o rekonfiguraciji UNMIK-a", rekao je Dačić.\nTakođe, on je ocenio da su uznemirujuće i najave Međunarodne upravljačke grupe "čiji je jedini cilj nasilno nametanje Ahtisarijevog plana koji Srbija nije prihvatila", kao i da "jednostrano ukidanje izvršne vlasti međunarodnih organizacija" pokazuje i totalno nepoštovanje Prištine prema isključivoj nadležnosti SB UN.\n"Ipak, naš stav o angažovanju EU na Kosovu ostaje nepromenjen. Verujemo da EU treba da nastavi sa svojim statusno neutralnim naporima za izgradnju institucionalnog okruženja i poboljšanje društvenih okolnosti u pokrajini", rekao je Dačić.\nPremijer Srbije je dodao smatra da su incidenti protiv Srba, navedeni u izveštaju šefa UN, deo orkestrirane kampanje usmerene ka čišćenju Srba sa Kosova i uništavanju srpske kulturne baštine.\nOn je dodao i da Srbija prati i očekuje rezultate istrage radne grupe za istragu navoda o trgovini ljudskim organima koje je naveo Dik Marti.\n"Trebalo bi razmotriti sve navode koji ukazuju na umešanost visokih funkcionera OVK u trgovinu organima i na njihove uloge u mnogim kriminalnim radnjama. SB bi morao da igra značajnu ulogu u istrazi", rekao je Dačić.\nZarif: Status kvo ni u čijem interesu\nŠef UNMIK-a Farid Zarif rekao je na sednici Saveta bezbednosti UN da treba oživeti politički proces na Kosovu i da nastaviti dijalog Beograda i Prištine.\nZarif je, predstavljajući izveštaj generalog sekretara UN Ban Ki Muna o Kosovu, za period od 16. aprila do 15. jula, rekao da se sastao s predstavnicima novih vlasti u Srbiji i pozdravio njihovu posvećenost sprovodjenju dogovora postignutih u dijalogu i posvećenost nastavku dijaloga Beograda i Prištine.\n"Iskreno se nadam da u narednom periodu medjunarodni akteri neće propustiti priliku da doprinesu rešavanju ključnih problema", rekao je Zarif i apelovao na medjunardonu zajednicu da utiče na dve strane da pristupe dijalogu.\nZarif je rekao da je važno da se i medjunarodna zajednica uključi u taj dijalog.\nZarif je pozdravio anketu o UNMIK medju stanovništvom Kosova i dodao da dve trećine pozitivno ocenjuje UN na Kosovu što je poboljšanje\nod 15 odsto.\nU sedištu UN počela je sednica Saveta bezbednosti na čijem je dnevnom redu redovni tromesečni izveštaj generalnog sekretara UN Ban Ki muna o Kosovu i Metohiji. Sednici najvišeg tela UN prisustvuje i srpski šef diplomatije Ivan Mrkić.


Njemačka: Sjutra skup solidarnosti sa Jevrejima | PCNEN\nNjemačka: Sjutra skup solidarnosti sa Jevrejima\nObjavljeno: 31.05.2019, 18:45h\nNjemci svih vjera, kao i ateisti i agnostici, pozvani su da nose tradicionalnu jevrejsku kapu kipu u subotu, 1, juna, kao simbol solidarnosti sa jevrejskom zajednicom, nakon porasta antisemitskih napada u toj zemlji. Na protestima širom zemlje pozvao ih je njemački ombudsman za antisemitizam, Felix Klein, nakon što je prošle sedmice otvorena burna debata kada je on upozorio Jevreje da ne nose kipu, jer postoji vjerovatnoća da će biti napadnuti, prenosi RSE. Njemački tabloid Bild je jedan od najglasnijih podržavalaca protesta, i čak su u svom izdanju objavaili nacrtanu kipu koju čitaoci mogu odštampati i upotrijebiti za nošenje na protestu. Demonstracije nazvane “Njemačka nosi kipu” (Deutschland trägt Kippa), pozdravio je Josef Schuster, predsjednik Centralnog savjeta Jevreja, koji je rekao da je to znak solidarnosti i “od pomoći ali nedovoljno”.\nNjemci svih vjera, kao i ateisti i agnostici, pozvani su da nose tradicionalnu jevrejsku kapu kipu u subotu, 1, juna, kao simbol solidarnosti sa jevrejskom zajednicom, nakon porasta antisemitskih napada u toj zemlji.\nNa protestima širom zemlje pozvao ih je njemački ombudsman za antisemitizam, Felix Klein, nakon što je prošle sedmice otvorena burna debata kada je on upozorio Jevreje da ne nose kipu, jer postoji vjerovatnoća da će biti napadnuti, prenosi RSE.\nDemonstracije nazvane “Njemačka nosi kipu” (Deutschland trägt Kippa), pozdravio je Josef Schuster, predsjednik Centralnog savjeta Jevreja, koji je rekao da je to znak solidarnosti i “od pomoći ali nedovoljno”.


Djukić Dejanović (SPS): Prevremeni poslanički izbori ukočili bi aktivnost Vlade\nBeta 28. oktobra 2017. 23:00\nČlanica Vlade Srbije Slavica Djukić Dejanović (SPS) izjavila je da nema razloga da uporedo s lokalnim izborima u Beogradu budu i vanredni poslanički izbori, jer bi to ukočilo aktivnosti koje je započela Vlada.\n„Procenjujem, a i stav SPS je da bi izbori trebalo da budu kad im je vreme. Treba se pripremati za beogradske izbore koji bi trebalo da budu najkasnije u proleće. Nema razloga da parlamentarni izbori budu organizovani sa beogradskim“, rekla je Djukić Dejanović za „Večernje novosti“ od nedelje odgovarajući na pitanje da li bi uz gradske izbore trebalo raspisati i republičke.\nUpitana kako vidi „trenutne pritiske američke administracije po pitanju veza sa Rusijom“, Djukić Dejanović je rekla da je to „veoma složeno pitanje“ jer „naša pozicija i politčki cilj su da idemo ka Evropi i verujemo da se to neće ovoditi u pitanje“.\nDjukić Dejanović je nastavila rekavši: „A to da li imamo pravo na prijateljstvo sa Rusijom i da li treba da ga negujemo i dalje, pitanje je za gradjane Srbije i biće u skladu sa njihovom odlukom i željom“.


Pošta Srbije - Marka Stepski soko konkuriše za najlepšu marku Evrope\nMarka Stepski soko konkuriše za najlepšu marku Evrope\nPošta Srbije će se i ove godine takmičiti na izboru za najlepšu marku izdanja EVROPA 2021, na temu ugroženih nacionalnih divljih vrsta, sa poštanskim operatorima iz cele Evrope. Onlajn glasanje publike počelo je 9. maja, a svi zainteresovani mogu da glasaju do 9. septembra. Izaberite Srbiju i glasajte za našeg nacionalnog kandidata na linku http://www.posteurop.org/europa2021.\nNa ovom prestižnom takmičenju, Pošta Srbije učestvuje sa markom – Stepski soko (Falco cherrug) nominale 30 dinara, izdanja koje se pušta u opticaj 12. maja. Svake godine u svom programu Pošta Srbije ima specijalno izdanje prigodnih poštanskih maraka Evropa, koje se radi pod pokroviteljstvom Asocijacije javnih poštanskih operatora – PostEvropa, koja svake godine zadaje temu emisije i sprovodi takmičenje za najlepšu marku. Od 2007. godine, uvođenjem onlajn glasanja, uz proglašenje pobednika po oceni stručnog žirija, bira se i najlepša marka po glasovima publike.\nPrigodno izdanje EVROPA Pošte Srbije – Ugrožene nacionalne divlje vrste, sa dve marke u tabacima od osam maraka sa vinjetom u sredini, jednim prigodnim kovertom prvog dana i prigodnim žigom, izlazi 12. maja, i ima za motive strogo zaštićene vrste kod nas – stepskog sokola (Falco cherrug) i ušatu ševu (Eremophila alpestris). Stručnu saradnju pružio je dr Marko Raković, iz Prirodnjačkog muzeja u Beogradu, dok je umetnička realizacija izdanja delo mr Marije Vlahović, kreatorke maraka Pošte Srbije.


“KRUŠIK-PLASTIKA” – DRUŠTVENO ODGOVORNO PREDUZEĆE – PODGORAC.INFO\nHome/VESTI SA LOKALA/PRIVREDA/“KRUŠIK-PLASTIKA” – DRUŠTVENO ODGOVORNO PREDUZEĆE\nOpština Osečina March 20, 2021\tPRIVREDA, VESTI SA LOKALA Comments Off on “KRUŠIK-PLASTIKA” – DRUŠTVENO ODGOVORNO PREDUZEĆE\nU poslednjih nekoliko godina, opština Osečina sa razlogom važi za poslovno područje sa najviše preduzetnika koji se bave preradom plastičnih masa.\nPreteča svih privrednih subjekata svakako je preduzeće “Krušik-plastika”, koje posluje od 1975. godine, sa osnovnom delatnošću prerade plastičnih masa.\nSkoro da nema domaćinstva, ugostiteljskog objekta i ustanove koja nije korisnik Krušikovih sanitarija, vodokotlića i rezervnih delova, kao ni grada, industrijske zone, u Srbiji i Evropi, u kome se ne nalaze kanalizacione cevi, rezervoari, šahte, uređaji za prečišćavanje otpadnih gasova.\nTokom decenija iskustva, zajedničkim radom i ulaganjem u proizvodni proces, ovih dana preduzeće “Krušik-plastika” radi na proširenju prostornih kapaciteta.\nPo rečima generalnog direktora, Zorana Uroševića, gradi se hala površine 1000 m2, koja će omogućiti širenje proizvodne delatnosti i povećanje broja zaposlenih.\n“Krušik-plastika” zapošljava 225 radnika, različitih profila mašinske i elektro struke, bravara, varioca, radnika na termoplasti, duroplasti radnika na cevima…. Pored unapređenja same proizvodnje, dosta se ulaže u ljudske resurse koji su i pored razvoja tehnologije, nezamenljiv subjekt delovanja.\n“Naši zaposleni redovno imaju usavršavanja, edukacije, iz oblasti u kojoj rade. Tako su krajem prošle godine, trojica zaposlenih prošla obuku za realizaciju dualnog obrazovanja. Hala koja se gradi, ispunjavaće sve propisane uslove u pogledu tehničke opremljenosti, zaštite na radu, kao i zaštite i unapređenja životne sredine”, istakao je direktor Zoran Urošević.\nPredsednik opštine Nikola Tomić, prilikom posete preduzeću, naglasio je značaj uspešnog poslovanja Krušik – plastike, za lokalnu zajednicu.\n” Krušik – plastika” je preduzeće sa najvećim brojem zaposlenih. Mogu reći i da je to preduzeće u kome rade više članova jedne porodice. Potomci rado nasleđuju posao svojih roditelja. Istovremeno, to je i preduzeće koje je polazna osnova u profesionalnom osposobljavanju i obavljanju stručne prakse mnogim studentima i srednjoškolcima. Mladi ljudi koji dolaze imaju pravi i kvalitetan primer poslovnog ambijenta, a samim tim i dobar temelj za dalji samostalan rad u struci.\nKvalitet je vidljiv svih ovih godina kroz opstanak preduzeća u teškim vremenima, a najvažnije se ogleda kroz redovno izmirivanje obaveza prema radnicima i državi. Lokalna samouprava je spremna da sistemskim merama pomogne i bude partner u daljem razvoju ovog preduzeća “, izjavio je predsednik opštine Nikola Tomić.\nDruštvena odgovornost preduzeća vidljiva je i kroz razvoj i opstanak kulturno-umetničkog društva i kroz podsticaj za razvoj sporta.\nTags Krušik plastika osečina prerada plastičnih masa\nPrevious DA SVAKO DETE IMA PRAVO NA VRTIĆ\nNext Sramno suđenje odlučilo pobednika u Valjevu: KMF Bezbednost-KMF Braća Nedić 4-3(1-2)


ZAKON O ZDRAVSTVENOJ ZAŠTITI: IZMENAMA ZAKONA BIćE UVEDENA ZABRANA KORIšćENJA SOLARIJUMA ZA MLAđE OD 18 GODINA, DOK SE ODRASLIMA MORA PREDOčITI RIZIK DA SU ULTRAVIOLETNI ZRACI KANCEROGENI\nDruštvo dermatologa Srbije pokrenulo je inicijativu da se zabrani korišćenje solarijuma za mlađe od 18 godina, da se odraslima predoči rizik da su ultravioletni zraci kancerogeni, kao i da se bolje kontroliše promet i uvoz mašina, a iz Ministarstva zdravlja najavljuju da će te odredbe ući u Zakon o zdravstvenoj zaštiti ("Sl. glasnik RS", br. 107/2005, 72/2009 - dr. zakon, 88/2010, 99/2010, 57/2011, 119/2012, 45/2013 - dr. zakon, 93/2014, 96/2015 i 106/2015).\nPovodom kampanje u borbi protiv raka kože, državni sekretar Ministarstva zdravlja, Ferenc Vicko, je rekao da je prevencija melanoma važna, dijagnostika još važnija, a da su savremeni lekovi za terapiju skupi.\nVicko je naglasio da je komisija za citostatske lekove kao prioritetne odredila lekove za metastatski melanom.\nPovodom svetskog dana melanoma, koji se obeležava u nedelju 15. maja 2016. godine, u kampanji Euromelanom, organizovani su besplatni pregledi za sve građane širom Srbije u 58 zdravstvenih ustanova koje će raditi 151 dermatolog.\nPrema dosadašnjim iskustvima u ovakvim kampanjama kod 10 odsto pacijenata otkrivene su promene koje mogu biti znak pojave raka kože.\nOvogodišnju kampanju organizuje Udruženje dermatovenerologa Srbije u saradnji sa Evropskom akademijom za dermatologiju i venerologiju i Evropsko udruženje za dermatološku onkologiju.\nPod sloganom "Sunce sija svuda, ne samo na plaži" cilj kampanje je da se ukaže da je neophodno priomenjivati odgovarajuće mere zaštite na suncu ne samo tokom godišnjeg odmora na plaži, već i tokom svakodnevnih aktivnosti.\nNacionalni koordinator kampanje doktorka Lidija Kondolf Sekulović naglasila je da je osim rada na prevenciji neophodno i proširenje terapijskih opcija za obolele od metastatskog melanoma.\nLekar Instituta za javno zdravlje Srbije "Dr Milan Jovanović- Batut" Snežana Živković ukazala je da se godišnje u Srbiji registruje 550 novoobolelih pacijenata od melanoma, a da godišnje od te bolesti umre 250 pacijenata.


Direktor Moderne: Kraj pandemije moguć za godinu dana - Glas Srpske\nTanjug 23.09.2021 12:35\nCIRIH - Izvršni direktor kompanije Moderna Stefan Bansel smatra da bi pandemija korona virusa mogla da se završi za godinu dana imajući u vidu da, kako kaže, povećana proizvodnja vakcina osigurava globalne zalihe.\n"Ako pogledate širenje proizvodnih kapaciteta u industriji tokom poslednjih šest meseci, dovoljno doza bi trebalo da bude dostupno do sredine sledeće godine tako da svi na svetu mogu da se vakcinišu.\nBuster doze bi takođe trebalo da budu moguće do potrebnih mera", rekao je Bansel. On je dodao da će osobe, koje se ne vakcinišu, imunitet steći prirodnim putem, jer je delta varijanta vrlo zarazna.\n"Na ovaj način završićemo u situaciji sličnoj onoj s gripom. Možete da se vakcinišete i imate dobru zimu ili da to ne učinite i rizikujete da se razbolite, a moguće je da onda završite i u bolnici", upozorio je Bansel. Na pitanje da li to znači "povratak u normalu" u drugoj polovini godine, Bansel je rekao da pretpostavlja da će se to desiti za godinu dana.\nOn je dodao da očekuje da vlade odobre buster doze za ljude koji su već vakcinisani. Bansel je naglasio da će sastav buster doze vakcine koju je razvila njegova kompanija ostati isti kao i kod originalne vakcine za ovu godidu, jer Moderna nije imala dovoljno vremena da ga promjeni.\n"Trenutno testiramo vakcine optimizovane za delta soj u kliničkim testiranjima. One će činiti osnovu za vakcinaciju buster dozama za 2022. godinu. Isprobavamo i delta plus beta, sledeću mutaciju za koju naučnici vjeruju da je moguća", poručio je Bansel.\nZaraženo više od 3.000, slijede oštre mjere, moguće zatvaranje lokala\nAktivisti "Grinpisa" pozvali na upotrebu vozova na kraćim razdaljinama


Zaštita privatnosti video nadzor industrija\nNaslovna | ZAŠTITA PRIVATNOSTI U VIDEO NADZOR INDUSTRIJI\nZAŠTITA PRIVATNOSTI U VIDEO NADZOR INDUSTRIJI\n27/08/2019 | Technology\nZaštita privatnosti video nadzor implementiranih sistema od ključne je važnosti za sva pravna lica koja video nadzor koriste kao osnovno sredstvo za rad. Neposedovanje tehnologije za zaštitu privatnosti u okviru video nadzor sistema može uzrokovati visoke GDPR kazne. Video nadzor neusklađen sa zaštitom privatnosti može uzrokovati dobijanje kazne u iznosu do 20 miliona Eur, ili u iznosu do 4% ukupnog godišnjeg prometa kompanije!\nPredstavljamo vam AXIS Live Privacy Shield, još jednu od solucija koja vam može pomoći u obezbeđivanju zaštite privatnosti i sigurnih uslova za rad.\nJedinstveno dinamično maskiranje štiti privatnost u video nadzoru\nKada vam je potreban video nadzor, ali takođe morate i da zaštitite privatnost ljudi, izbor vam olakšava AXIS Live Privacy Shield solucija koja omogućuje monitoring nadzorne aktivnosti bez prikupljanja ličnih podataka.\nAxis Communications predstavio je AXIS Live Privacy Shield, trenutno, na tržištu jedinstveni Edge analitički softver za kamere, koji maskira ljude u realnom vremenu u video strimovima u punom frame rate-u. Uz sve to, solucija je izuzetno pouzdana i ekonomična. Korisnici korišćenjem ove solucije poštuju pravila i regulative koje se odnose na zaštitu privatnosti, a istovremeno, vide kretanja i aktivnosti u svojim prostorijama. Za Axis Live Privacy Shield nije potreban skup server jer direktno radi na odabranim Axis kamerama i lako se prilagođava.\nVideo nadzor solucija za zaštitu privatnosti:\n• Garantuje privatnost i zaštitu ličnih podataka\n• Pouzdano, dinamično maskiranje sa visokim frame rate-om u realnom vremenu\n• Isplativa edge solucija visokih performansi\n• Laka za instalaciju, konfigurisanje i upravljanje\n• Za unutrašnju upotrebu na područjima sa dobrim i stabilnim osvetljenjem\nVideo nadzor sa zaštitiom privatnosti\nAXIS Live Privacy Shield usaglašen je sa pravilima i propisima za zaštitu privatnosti i ličnih podataka. Iako solucija maskira identitet pojedinaca uživo i na snimljenom videu, ipak vam omogućuje da vidite njihovo kretanje. Ona poredi živi pregled kamere sa setom scena u pozadini i primenjuje detaljne i dinamične transparentne maske na područjima promene. Drugim rečima, pokreti ljudi i pomeranja objekata izgledaju kao folije preko pozadine. Ceo proces se dešava brže od jednog treptaja oka i efikasno eliminiše prikupljanje ličnih podataka. Sami možete da odlučite koliko često pozadina treba da se automatski ažurira, nivo detalja na konturama providnih maski i frame rate.\nFleksibilnost u video nadzor operacijama zaštite privatnosti\nNativno, dinamično maskiranje se primenjuje na celom vidnom polju kamere, ali korisnici mogu da izaberu i definišu oblasti u kojima se maskiranje ne primenjuje – na primer, ako postoji transportna traka na kojoj se kreću objekti koje korisnik želi da vidi, kao što je “isključena” oblast prikazana na slici ispod. Takođe, korisnici mogu kofigurisati sistem tako da on isporučuje odvojeni video snimak bez dinamičnog maskiranja, tako da ovlašćeni posmatrači u slučaju incidenta mogu pristupiti svim detaljima.\nNa slici je prikazana AXIS Live Privacy Shield mogućnost da isporuči simultani video snimak sa dinamičnim maskiranjem (A) i bez maskiranja (B). Na ovom video stream-u, jedna “isključena” oblast, bez dinamicnog maskiranja je primenjena na području oko kase.\nU oblastima gde maskiranje predstavlja konstantnu potrebu, možete koristiti statičnu funkciju kamere za maskiranje privatnosti u kombinaciji sa AXIS Live Privacy Shield.\nKao i na gore navedenom primeru na slici, možete podesiti statično maskiranje privatnosti na području terminala za plaćanje kreditnim karticama.\nVideo nadzor tehnologija koja donosi novi nivo pouzdanosti i ekonomičnosti\nUgrađena Edge analitika na samoj kameri, omogućuje jednostavna i ekonomična podešavanja\nAXIS Live Privacy Shield maskira promene u realnom vremenu i to čak i do punog frame rate-a, u zavisnosti od rezolucije kamere. Možete biti sigurni da neće slučajno otkriti nečiji identitet. Direktno radi na određenim AXIS fiksnim kamerama, bez potrebe za skupim centralnim serverom. Ovo omogućuje lako prilagođavanje i jednostavnu nadogradnju video nadzor sistema.\nAXIS Live Privacy Shield je solucija veoma pristupačne cene koja rešava pitanja koja bi mogla da budu jako skupa ako se ne koriste na pravi način.\nSavršena nadzorna solucija za određene aplikacije\nAXIS Live Privacy Shield je pre svega dizajnirana za korišćenje u unutrašnjim područjima sa dobrim i stabilnim osvetljenjem. Ova solucija je pogodna za daljinski video nadzor ili snimanje u oblastima u kojima je nadzor inače problematičan zbog pravila i propisa koji se odnose na privatnost ličnih podataka. Idealan je za preradu, proizvodnju i logistiku, situacije kada se video nadzor prvenstveno koristi za praćenje procesa proizvodnje, prerade i sl.\nOstale potencijalne primene ove solucije se nalaze u maloprodaji, zdravstvu, obrazovanju i na državnim objektima, sa odgovarajućim uslovima okruženja.\nAXIS Live Privacy Shield je inicijalno dostupna u odabranim evropskim zemljama. Može da se kupi pojedinačno ili u pakovanju od 10 licenci za kompatabilne AXIS kamere. Potrebna je jedna licenca po kameri i ona može biti aktivirana na kameri ili online. Za dodatne informacije, kontaktirajte ovlašćenog Axis distributera kompaniju IP WAY.


Vučić u Skupštini predstavlja izvještaj o Kosovu – Radio Brčko distrikta BiH\nPočetna/Region/Vučić u Skupštini predstavlja izvještaj o Kosovu\nVučić u Skupštini predstavlja izvještaj o Kosovu\nRadio Brčko27.05.2019. - 11:21\nPredsjednik Srbija Aleksandar Vučić, danas pred Skupštinom trebao bi predstaviti detaljan izvještaj o Kosovu.\nPredsjednica Skupštine Srbije Maja Gojković pozvala je na sjednicu predsjednika Srbije Aleksandra Vučića, premijerku Anu Brnabić, sve članove Vlade i direktora Kancelarije za Kosovo i Metohiju Marka Đurića.\nUvodni govor na posebnoj sjednici imat će predsjednik Srbije, javili su beogradski mediji, koji navode da će Vučić tom prilikom iznijeti historijske činjenice odnosa Srba i Albanaca, ali i predstaviti detaljnu analizu sadašnjih odnosa dva naroda.\nĐurić je ranije najavio da će poslanici razmatrati izvještaj Kancelarije Vlade Srbije za Kosovo, a da će detaljnu sliku stanja u vezi sa Kosovom iznijeti Vučić.\nPrema njegovim riječima, izvještaj, o kojem će poslanici raspravljati, sadrži detalje o 149 projekta izgradnje, obnove i podrške Srbima na Kosovu, o dijalogu sa Prištinom i o tome kako je opstruisala razgovor sa Beogradom.\n„Uprkos kritikama zbog navodne predaje srpskih interesa na sjeveru Kosova, na tom prostoru Srbi trenutno dominiraju svim političkim, policijskim i pravosudnim institucijama i ta njihova dominacija je priznata i od Prištine i međunarodnog faktora“, piše u izvještaju, koji ima osamdesetak strana.\nPrema navodima iz izvještaja, angažovanje Srbije u dijalogu uspjelo je da „djelimičmo amortizuje beskompromisan stav podržavalaca nezavisnosti Kosova i da oni više ne smatraju da je kosovska nezavisnost naprosto završena stvar“.


Beta 15. januara 2016. 11:50\nSrbija je ključni partner EU, a jedan od pokazatelja jeste način na koji se suočava sa migrantskom krizom, izjavio je danas u Beogradu evropski komesar za humanitarnu pomoć i upravljanje vanrednim situacijama Hristos Stilijanides.\n„Srbija je ključni partner EU. Vi znate šta to znači. To se pokazalo kada su otvorena prva poglavlja u pregovorima Srbije sa EU. Srbija je ključni partner EU i zbog načina na koji upravlja migrantskom krizom. To nije nacionalna ili regionalna, već globalna kriza“, rekao je Stilijanides na konferenciji za novinare u Vladi Srbije posle sastanka sa srpskim premijerom Aleksandrom Vučićem.


Skupština Kosova odbila prekid razgovora sa Srbijom\nSkupština Kosova u četvrtak nije podržala predlog pokreta Samoopredeljenje za prekid dijaloga sa Srbijom. Prilikom glasanja 56 poslanika bilo je za to da se dijalog nastavi, 21 ih je bilo protiv a 5 uzdržano.\nNa zahtev opozicionog pokreta Samoopredeljenje, premijer Kosova Hashim Thaçi izvestio je Skupštinu o dijalogu Prištine i Beograda, kojem su se predstavnici opozicije protivili, uz zahtev da se dijalog prekine.\nLider pokreta Samoopredeljenje Albim Kurti kazao je da dijalog Prištine i Beograda ide u korist samo Srbiji, kako bi dobila status kandidata za integraciju u EU. Dok Kosovo, kako je rekao, od dijaloga ne dobija ništa sem kopiju\nopljačkanih dokumenata od strane Srbije, kao što je bila ponuda kopija matičnih knjiga.\nKurti je kazao da se, nakon Ahtisarijevog plana i ovih razgovora, na Kosovu vrši bosnizacija, te da će na kraju sve biti pod albanskim i srpskim pečatom, što će ojačati ulogu Srbije na Kosovu.\n“U Briselu se razgovara da se podela nastavi i između preduzeća i javnih službi. Tokom ovih razgovora, na Kosovu će sve imati svoju albansku i srpsku stranu. Kao što je u Bosni, gde je sve pod bošnjačko-hrvatskim ili srpskim pečatom, iako se kaže da je Bosna država. Dok je kosovska nezavisnost više u nazivu nego u suštini, tokom ovih razgovora kuje se država Srbije unutar države Kosova, koja će kao takva biti više u suštini nego u nazivu”, kazao je Kurti.\nPo njemu, razgovori sa Srbijom o unutrašnjim pitanjima Kosova nakon nezavisnosti protiv su same države Kosovo.\nOdgovarajući lideru Samoopredeljenja, premijer Hashim Thaçi je kazao da ne postoje iluzije da je Srbija promenila svoju politiku u odnosu sa Kosovom, ali, po njemu, ovaj dijalog je i međunarodna obaveza.\nHashim Thaqi za skupštinskom govornicom\nThaçi je naveo da je Kosovo ušlo u dijalog ali sa crvenim linijama preko kojih se ne može preće tokom razgovora ili eventualnih sporazuma, koji će se ratifikovati u Skupštini.\n“Principi o kojima se ne može razgovarati ili crvene linije su da je status Kosova rešen jednom zauvek; da je Kosovo nezavisna i suverena država; da se o nezavisnosti ne može pregovarati; da je Kosovo nezavisna država sa netaknutim teritorijalnim integritetom, međunarodno priznata da su suverenitet i teritorijalni integritet netaknuti i nedeljivi, i da se brane svim određenim ustavnim i zakonskim merama”, kazao je Thaçi.\nTokom parlamentarne debate, dijalog su podržale koalicione partije i manjine, dok je opozicija kritikovala ceo ovaj proces.\nOpozicioni Demokratski savez Kosova smatra da razgovori Kosova i Srbije ne mogu doneti rezultate. Šef parlamentarne grupe Ismet Beqiri naveo je da se razgovori odvijaju bez ikakve platforme, dok srpska strana predstavlja rizične poglede kao što je podela.\n“Sastanci se održavaju a Srbija nastavlja da ugrožava integritet naše zemlje, od izvršenja vlasti lokalne samouprave u nekoliko opština na Kosovu, izdavanja registarskih tablica i slobodnog kretanja automobila sa srpskim talbicama na teritoriji Kosova bez ikakvih smetnji, do ilegalnog delovanja telekomunikacijskih mreža, te zdravstvenog, obrazovanog sistema i drugo”, kazao je Beqiri.\nSkupština je u sredu usvojila druga dva predloga Samoopredeljenja. Jedan zahteva od Vlade da uspostavi vlast na celoj teritoriji Kosova, naročito na severu, a drugi da Vlada izveštava Skupštinu o toku dijaloga svakih tri meseca.\nSledeća, četvrta runda dijaloga Kosova i Srbije zakazana je za 17. maj u Briselu.\nA pre toga, očekuje se da će šef beogradskog pregovaračkog tima Borko Stefanović posetiti Prištinu, čija će, kako je rekao zamenik premijera Hajredin Kuci, zvanična poseta Kosovu biti odobrena, pod uslovom da se Stefanović tokom posete uzdrži političkog rečnika.


Izložba “Sveti vladika Nikolaj” (foto) – PODGORAC.INFO\nHome/KULTURA/Izložba “Sveti vladika Nikolaj” (foto)\nIzložba “Sveti vladika Nikolaj” (foto)\nIvan Djukić August 27, 2021\tKULTURA, VESTI SA LOKALA Comments Off on Izložba “Sveti vladika Nikolaj” (foto)\nJedna od prvih programskih aktivnosti 16. medjunarodnog sajma sljiva jeste svecano otvaramje izlozbe “Sveti vladika Nikolaj-Osecina od zla odsecena” koje je odrzano u Parohijskom domu u Osecini.\nIzlozba je rezultat saradnje Kancelarije za veronauku Eparhije valjevske, Podgorskog namesnistva Eparhije valjevske, Skupstine opstine Osecina i Narodnog muzeja Valjevo – odeljenja u Osecini.\nNa otvaranju prisutnima su se obratili Milan Petrovic, kustos Narodnog muzeja Valjevo -odeljenja u Osecini, Dalibor Ckojic, direktor kancelarije za veronauku, Svetozar Gacic, predsednik Skupstine opstine Osecina, a izlozbu je otvorio Velimir Krstic, namesnik Podgorskog namsenistva Eparhije valjevske.\nSvi sagovornici su istakli znacaj Vladike Nikolaja za srpski narod, kako u duhovnom tako i u diplomatskom pogledu. Poseban osvrt je dat na veze vladike Nikolaja sa opstinom Osecina, koja ovog svetitelja obelezava i kao svoju slavu.\nPrevious Predsajamsko veče: Potpaljena sušara za šljive uz veče narodne muzike\nNext Ministar poljoprivrede Branislav Nedimović otvorio 16. Sajam šljiva u Osečini\nJake kišne padavine izazvale su probleme na drzavnom putu Osečina – Pecka, gde je usled …\nU Biblioteci održan razgovor o ivanjdanskim običajima\nVERIDBA I PLIVANjE ZA ČASNI KRST


Korona odložila deo sportskih takmičenja – TV Kikinda\nKorona odložila deo sportskih takmičenja\nU 18. kolu Srpske lige Vojvodina “Kozara” iz Banatskog Velikog Sela odlazi u Kulu gde igra sa „Hajdukom 1912“. “Sloboda” iz Novih Kozaraca u subotu u 13 sati domaćin je „Bečeju“ .\nU Vojvođanskoj ligi “Istok” u 16., pretposlednjem, kolu OFK “Kikinda 1909” igra duel u Banatskom Karađorđevu sa prvoplasiranim „Jedinstvom“. ŽAK u nedelju u 13 sati na stadionu Vašarište dočekuje „Radnički“ iz Sutjeske koji je konkurent za opstanak u ligi.\nU Područnoj ligi Zrenjanin u 17. kolu ruskoselska „Crvena zvezda“ odlazi u Jašu Tomić gde ih čeka „Radnički 1911“, ali ova utakmica nema rezultatskog značaja s obzirom na to da su Ruskoselci već obezbedili titulu jesenjeg prvaka. „Polet“ iz Nakova u nedelju u 13 sati domaćin je „Rusandi“ iz Melenaca. „Delija“ putuje u Aleksandrovo na megdan „Borcu“. “Vojvodina” iz Bašaida takođe u nedelju u 13 sati dočekuje „Potisije“ iz Knićanina.\nRukometašice „Kikinde“ u 6. kolu Super B lige putuju u Petrovac na Mlavi gde ih dočekuje „Sloga“. MOK je u 8. kolu Druge savezne lige u nedelju u hali SC „Jezero“ domaćin ekipi „Dunav Volej“ iz Novog Sada.Vaterpolisti ŽAK-a u nedelju u Beogradu igraju sa ekipom „Vračar“.\nRukometaši „Kikinde Grindex“ 8. kolo ARKUS lige Srbije igraće u sredu, 25. novembra sa beogradskim „Partizanom“. Utakmica je je pomerena jer su dva igrača iz Kikinde zaražena koronavirusom. I utakmice za košarkaše „Velike Kikinde“, košarkašice „Kikinde“ , kao i oba odbojkaška tima otkazane su takođe zbog zdravstvene situacije.\n← Preminuo vozač juga 45 u saobraćajnoj nesreći Obeležen Dan oslobođenja u Prvom svetskom ratu →


Minula sedmica na Istinomjeru: Izjave o Povorci ponosa, Predsjedništvo i požari, “oduzimanje imovine Srbima”... - Istinomjer\nMinula sedmica na Istinomjeru: Izjave o Povorci ponosa, Predsjedništvo i požari, “oduzimanje imovine Srbima”…\nU sedmici koja je iza nas, Istinomjer se bavio ocjenjivanjem istinitosti izjava zvaničnika, njihovim najavama i analizama trenutnih dešavanja u bh. društvu.\n(Ne)pružanje pomoći požarom ugroženim dijelova zemlje, odnosno izostanak odluke Predsjedništva BiH o aktiviranju Oružanih snaga BiH koje, po zakonu, mogu biti angažovane u slučaju prirodnih i drugih katastrofa i nesreća, bila je tema analize “Dok su kapaciteti OSBiH i dalje na ‘čekanju’, borba s požarima ne jenjava”.\nU kontekstu požara, ponovo je u javnosti aktuelizirana nabavka helikoptera, odnosno formiranje helikopterske jedinice u Kantonu Sarajevo, koja bi mogla biti od pomoći u ovakvim situacijama. Tvrdnju Dževada Poturka o trošku nabavke helikoptera ocijenili smo neistinitom.\nPisali smo i o tvrdnjama da se u FBiH provode aktivnosti na “oduzimanju imovine Srbima”. Istinomjer je istražio tačnost niza navoda – da je “pomoć u zaštiti imovinskih prava u Federaciji BiH zatražilo 3.800 Srba kojima je u procesu harmonizacije zemljišnoknjižnih listova u FBiH nestala nepokretna imovina”, da se obavijest o uknjiženju objavljuje “u Službenom glasniku FBiH ili na oglasnoj tabali neke opštine”, da “Srbin ima 60 dana da se prijavi i kaže da je njegova zemlja i pokaže papire”, te da “federalni sudovi samo objave najavu uspostavljanja u službenom listu i dnevnim novinama i ništa više”. Više o ovoj temi čitajte u analizi “Ponovo se aktuelizira tema ‘oduzimanja imovine Srbima u Federaciji BiH’”.\nIstinomjer se bavio i izjavama i stavovima političara povodom nedavno održane Povorke ponosa. Premda ni u Sarajevu nisu svi naklonjeni održavanju ovog vida protesta, nadležne institucije su ipak osigurale da se ona održava, što nije slučaj s drugim većim centrima u BiH, poput Banjaluke čiji je gradonačelnik bio eksplicitan u stavu da je za čitavu zemlju dovoljna jedna u Sarajevu, dodavši tome vlastiti vrijednosni sud da je riječ o “vrijednostima koje ne treba da se na taj način promovišu na trgovima”.\nPored podsjećanja na ranije izjave Draška Stanivukovića u analizi o Povorci ponosa, Istinomjer se bavio tvrdnjom gradonačelnika Banjaluke koji je ustvrdio da je crnogorska nacija izmišljena, kao i osporavanjem legalnosti referenduma o nezavisnosti Crne Gore, što je ocijenjeno neistinom.\nU protekloj sedmici, dvije izjave ocijenjene su kao istinite. Prva je u vidu saopštenja za javnost SDP-a BiH, putem kojeg je ova stranka reagovala na zvanični stav Narodne Republike Kine da imenovanje novog visokog predstavnika u Bosni i Hercegovini nije legitimno. Oni su tim putem podsjetili da Vijeće sigurnosti UN-a nije formalno podržalo imenovanje Christiana Schwarza Schillinga, te kako njegov mandat nije dovođen u pitanje.\nIstinitom je ocijenjena i tvrdnja gradonačelnika Trebinja Mirka Đurića kako je taj grad među osam lokalnih zajednica u RS sa prosječnom platom većom od 1.000 KM.\nPredstavnici vlasti davali su i obećanja da će u narednom periodu biti izvršena smjena Ćamila Durakovića, da će kaptaža u Mrkonjić-Gradu uskoro profunkcionisati, kao i da će do kraja godine biti otvoren dom za djecu bez roditeljskog staranja u Hrasnici.\nIstinomjer je zabilježio pomake u realizaciji projekta gradnje aerodroma u Bihaću, dok je obećanje načelnika Konjica Osmana Ćatića o usklađivanju obrazovnog sistema s potrebama općine Konjic ocijenjeno ispunjenim.\nOd tema iz Kantona Sarajevo, Istinomjer se bavio listom čekanja za javne vrtiće, koja se povećava, kao i tvrdnjama Edina Forte u kontekstu vakcinacije Vlade KS protiv infekcije Covid-19.